MVP aplikacija predstavljena stručnjacima za energetske preglede i certificiranje zgrada – Vaš obnovljivi izvor informacija – Energis\nMVP aplikacija predstavljena stručnjacima za energetske preglede i certificiranje zgrada\nIn E. Efikasnost, Energetska Efikasnost u zgradarstvu\nU okviru obuke za stručnjake za energetske preglede i energetsko certificiranje zgrada u Bosni i Hercegovini predstavljena je online aplikacija za monitoring i verifikaciju (MVP). Aplikacija je razvijena u okviru projekta GIZ Otvoreni Regionalni Fond za Jugoistočnu Evropu – Energetska Efikasnost (ORF-EE).\nMašinski fakultet Univerziteta u Sarajevu je u svojim prostorijama u periodu od 9. do 10. februara organizovao obuku usavršavanja inžinjera – stručnjaka koji vrše energetske preglede i energetsko certificiranje zgrada u Bosni i Hercegovini (Modul 3).\nU okviru obuke učesnici i učesnice upoznati su sa novostima na području energetske efikasnosti u BiH, sa osvrtom na izmjene i dopune pravilnika u Federaciji BiH (FBiH) koji definišu proces vršenja energetskih pregleda i energetskog certificiranja zgrada. Također su prezentovani i rezultati aktuelnih statističnih istraživanja u oblasti zgradarstva. Polaznicima kursa je naglašeno kako Energetska Zajednica pridaje podjednaku važnost temama energetske efikasnosti i energetske statistike.\nTokom prvog dana obuke učesnicima je također predstavljena online aplikacija za monitoring i verifikaciju (MVP), razvijena u okviru projekta GIZ Otvoreni Regionalni Fond za Jugoistočnu Evropu – Energetska Efikasnost (ORF-EE). Tokom prezentacije učesnici su upoznati sa osnovnim konceptom MVP aplikacije koja je dizajnirana za države jugoistočne Evrope kao platforma za prikupljanje podataka o projektima energetske efikasnosti i ostvarenim uštedama energije.\nDžana Kadrić sa Mašinskog Fakulteta u Sarajevu, učesnica na obuci, istakla je: „MVP aplikacija je jednostavna i lako razumljiva za korisnike aplikacije. Vjerujem da će se korištenjem MVP aplikacije u BiH postići njen puni efekat i omogućiti pregled ostvarenih ušteda energije i emisije CO2, te investiranih sredstava za primjenjenu mjera povećanja energetske efikasnosti.“\nORF-EE je koristeći iskustvo iz drugih zemalja iz regiona i šire, te uz podršku GIZ projekta za BiH „Energy Efficiency Advice“ i lokalnih eksperata, adaptirao MVP za potrebe BiH i trenutno je u toku faza testiranja. Tokom 2017. godine je planiran transfer aplikacije na servere Fonda za zaštitu okoliša FBiH i Fonda za zaštitu životne sredine i energetsku efikasnost Republike Srpske, uz provođenje obuke odgovornih lica za upravljanje aplikacijom na kantonalnom i opštinskom nivou.\nPreuzeto sa: http://balkangreenenergynews.com/rs


Samo tri odsto Nacionalnog parka Fruška Gora je pod prvim stepenom zaštite\nZabrana seče šuma u trajanju od dvadeset godina jedan je od predloga u okviru peticije za zaštitu Fruške gore, koju je potpisalo više od sedam hiljada ljudi.\nInicijativa je potekla od organizacije za zaštitu životne sredine „Odbranimo šume Fruške gore“, jer je procena aktivista da je jedini nacionalni park u Vojvodini ugrožen zbog nesrazmerne eksploatacije. Nadležni odbacuju optužbe i napominju da rade u skladu sa zakonom.\nAktivisti za zaštitu prirode prikupljaju potpise u vojvođanskim gradovima, nakon čega će peticiju predati Ministarstvu za zaštitu životne sredine, objašnjava za Radio Slobodna Evropa (RSE) Dragana Arsić iz pokreta „Odbranimo šume Fruške gore“.\nZašto se seku šume?\n„Ono što se dešava već duže, ali intenzivno u poslednjih pet godina, jesu enormne seče šuma. One jesu u skladu sa planovima i programima (usvojenim od strane institucija), međutim, problem je upravo u tome da je zakon zaštićena područja stavio u funkciju prerađivačke industrije“, kaže Arsić.\nStiče se utisak da je reč o, kako ih je nazvala, „privrednim šumama“, što je rezultat neadekvatne zakonske regulative i lošeg upravljanja Nacionalnim parkom.\nNikola Arežina iz organizacije „Fruškać“, koja se bavi zaštitom i promovisanjem lepota Fruške gore, ocenjuje za RSE da je Nacionalni park u praksi promenio svoju delatnost i da se umesto zaštite biodiverziteta, bavi sečom šuma.\n„Nikako da shvate nadležni da ovo nije samo šumsko gazdinstvo, već da je prirodno blago. Ta dva pristupa su u koliziji“, kaže on.\nNacionalni park: Šume nisu ogrožene\nIz Javnog preduzeća „Nacionalni park Fruška gora“ poručuju da sve rade u skladu sa zakonom. Rukovodilac čuvarske službe tog preduzeća, Dragan Vidović, odbacuje navode aktivista.\n„Šume pod ingerencijom našeg preduzeća nisu ugrožene i sa njima se gazduje u skladu sa pravilima šumarske struke i zakona. Mi imamo desetogodišnji plan koji je vrlo transparentan i ovo su samo insinuacije i poluinformacije“, kaže on i dodaje da kao stručnjak misli da su propisi i planovi dobri.\nVidović naglašava da su izveštaji koji procenjuju biodiverzitet, a koji čine osnovu za mere zaštite, dostavljeni i nadležnim institucijama koje kontrolišu rad parka.\n„Svi ti izveštaji se dostavljaju nadležnima, a optužbe aktivista da se to ne čini nisu tačne, a objavljivanje tih izveštaja nije u našoj nadležnosti već u domenu institucija koje ih dobijaju“, rekao je Vidović.\nDragana Arsić pored posečenih stabala na Fruškoj gori\nIz Ministarstva za zaštitu životne sredine RSE nije dobila odgovor na to koliko su zadovoljni upravljanjem Nacionalnim parkom Fruška gora, kao ni na pitanje u vezi sa mogućim izmenama zakonskih okvira, koje bi bile neophodne za bilo kakav moratorijum na seču šuma.\nZakon o nacionalnim parkovima, koji je na snazi, naglašava značaj ovog područja, konstatujući da je Nacionalni park Fruška gora osnovan „radi održanja stepskih i šumo-stepskih staništa; održanja šumskih ekosistema sa raznovrsnim tipovima hrastovih šuma, kao i radi očuvanja staništa i populacije divlje flore nacionalnog i evropskog značaja“.\nPark se nalazi u Vojvodini, oko 100 kilometara od Beograda, u regionu koji se ubraja među najmanje pošumljene u Evropi.\nNadležni svake godine usvajaju plan seče na Fruškoj gori, a pravo na to imaju i privatne kompanije, koje se biraju na javnom tenderu.\nSPC vlasnik četvrtine Nacionalnog parka\nOvo područje pokriva oko 26 hiljada hektara, na teritoriji pet opština u Vojvodini. Park je dom za oko 1.500 vrsta biljaka, oko 500 vrsta gljiva, 280 vrsta ptica i drugih kičmenjaka.\nNajveći deo parka je pod upravom javnog preduzeća, dok je drugi najveći vlasnik eparhija Srem Srpske pravoslavne crkve (SPC), koja je nakon restitucije preuzela oko šest hiljada hektara površine.\n„Četvrtina Nacionalnog parka pripada SPC. Mi smo se uverili u to da oni imaju svu neophodnu dokumentaciju i da rade u skladu sa tim merama“, kaže Vidović.\nVeliku pažnju izazvao je događaj iz 2016. godine, kada je preko 10 hektara bagremove šume isečeno na Fruškoj gori. N1 televizija je tada izvestila da je zahtev za sečenje stigao iz obližnjeg manastira Vrdnik, koji je tu šumu dobio u postupku restitucije.\nProblem legalne seče\nProcena aktivista je da je skoro 95 posto seče šuma legalno. Oni napominju da su šumske krađe teško dokazive.\n„U poslednje tri godine to je nekih 15 do 20 hiljada stabala godišnje (posečenih), a to je veličine od oko 450 do 500 hektara“, naglašava Dragana Arsić iz pokreta „Odbranimo šume Fruške gore“.\nSituaciju naziva apsurdnom i podseća da je glavna delatnost parka zaštita biodiverziteta područja.\n„Najveći problem ne predstavljaju ilegalne, već legalne seče“, napominje Arsić.\nPrema njenim rečima, zakon bi trebalo promeniti kako bi se zabranile privredne seče i dozvolile jedino takozvane sanitarne seče, odnosno seče koje čuvaju šume.\nRekonstrukcija Studentskog parka - kao seča beogradskih platana\nO tome u kojoj meri se promenio pristup nacionalnom parku teško je dobiti više informacija i zbog činjenice da ingerencije nad Fruškom gorom imaju dva republička ministarstva, Ministarstvo zaštite životne sredine i Ministarstvo poljoprivrede, vodoprivrede i šumarstva, kao i dva pokrajinska sekretarijata, kao što su Sekretarijat za urbanizam i zaštitu životne sredine i Sekretarijat za polioprivredu, vodoprivredu i šumarstvo.\nIstovremeno, rad kontrolišu i dve vrste inspekcija, a ingerencije postoje i u rukama republičke Direkcije za puteve, u čijoj nadležnosti su putevi koji prolaze kroz park.\nTraži se moratorijum na seču\nU peticiji koju su aktivisti pokrenuli, potpisnici traže moratorijum na seču šuma Fruške gore na 20 godina, zaustavljanje planske seče, kao i da se model upravljanja parkom promeni sa šumarsko-komercijalnog, gde je šuma „isključivo u funkciji ostvarivanja prihoda“ u zaštitarski model upravljanja, „kao ključni uslov opstanka parka“.\nPokretači traže i izmenu zakonskih okvira, i da se na taj način poveća zona primarne zaštite u parku. Takođe se traži postavljanje novog rukovodstva javnog preduzeća „Nacionalni park Fruška gora“.\nTrenutno je u režimu prvog stepena zaštite oko tri odsto površine, što znači da je na toj teritoriji strogo zabranjeno korišćenje prirodnih resursa i izgradnja objekata.\nPod drugim stepenom zaštite je 67 odsto površine, i u tom režimu je zabranjena izgradnja industrijskih, metalurških i rudarskih objekata, kao i asfaltiranje, izgradnja elektrana i vikendica. Uz ograničenje, u ovoj zoni su mogući seča šuma i druge ekonomske aktivnosti.\nPod trećim režimom zaštite je oko 30 odsto površine nacionalnog parka i u ovoj zoni su moguće „upravljačke intervencije“, odnosno selektivno i ograničeno korišćenje prirodnih resursa i prostora uz potrebnu infrastrukturnu i drugu izgradnju, navodi se u dokumentima Pokrajinskog zavoda za zaštitu prirode.\nAktivisti skupljaju potpise kako bi zaštitili Frušku goru\nŠume kao ugrožena područja\nGrađani i aktivisti i u drugim zemljama Evrope često traže veću zaštitu šuma. Prošle godine je više hiljada demonstranata protestovalo u Rumuniji tražeći veću zaštitu od ilegalne seče šuma kao i zbog ekspolatacije tih prirodnih resursa.\nOgranak nevladine organizacije Grinpis (Greenpeace) u toj zemlji je ocenio da se zbog ilegalne seče na svakih sat vremena za tri do devet hektara umanjuje ukupna površina šuma u Rumuniji.\nZaštita parkova i šuma je izazvala proteste i u Nemačkoj, gde je 2018. godine više stotina aktivista i građana privedeno zbog odbrane šume u blizini grada Ahen. Akcija je zahtevala odbranu šume od 200 hektara.\nAktivisti su uspeli da zaštite šumu i da onemoguće dalje širenje energetskog giganta RWE na tom području koji je planirao eksploataciju lignita.


Imao sam više sastanaka s potencijalnim investitorima koji su ovoga momenta spremni doći i početi s radovima na Koridoru 5C, izjavio je u intervjuu za Radiosarajevo.ba državni ministar saobraćaja i komunikacija Ismir Jusko.\nIpak, on ističe da njegovo ministarstvo, zbog čega žali, nema nadležnost niti mogućnost za raspisivanje međunarodnog tendera za gradnju autoputa na Koridoru 5C.\n"To je u nadležnosti entitetskih ministarstava. Odgovorno tvrdim, da je to u našoj nadležnosti, već bismo imali prilike vidjeti strane kompanije kako grade Koridor 5C", rekao nam je ministar Jusko.\nRadiosarajevo.ba: Svi govore o akcizama. Ima li alternativa?\nJusko: Više puta su predstavnici Europske komisije naglasili da su bez usvajanja Zakona o akcizama postojeći modeli finansiranja izgradnje cestovne infrastrukture BiH u ovom trenutku iscrpljeni.\nPostoje drugi modeli koji se mogu koristiti za izgradnju cestovne infrastrukture, kao što su koncesioni modeli gradnje ili modeli javno-privatnog partnerstva, koji bi doprinijeli ubrzanju gradnje cestovne infrastrukture.\nRadiosarajevo.ba: Šta nam možete reći o planu izgradnju autoceste koja će povezivati Sarajevo i Beograd?\nJusko: Svakako usko je vezano za zajedničke projekte u regiji koji se odvijaju u okviru Berlinskog procesa. Kao što ste upoznati, u prethodnom periodu održano je niz sastanaka s resornim entitetskim ministrima na temu izgradnje ceste Sarajevo - Beograd. Upućeno je pismo turskoj strani u kojem je zatraženo više detalja o modelu finansiranja izgradnje jedne ovakve saobraćajnice.\nOdgovori na tražena pitanja još uvijek nisu dostavljeni u Ministarstvo. Postoje različiti stavovi o trasi buduće saobraćajnice od Sarajeva do Beograda, a neki od njih su trasa preko Tuzle i trasa preko Višegrada.\nRadiosarajevo.ba: Ima li informacija o finansijama?\nJusko: Odgovori iz Turske, koliko su sredstava spremni dati i koji bi to bio način finansiranja, utjecat će na donošenje konačne odluke kuda će ići trasa moderne saobraćajnice od Sarajeva do Beograda.\nEntitetski ministri i ja smo dogovorili da nakon dobivanja odgovora iz Turske na sljedeći sastanak o trasi autoceste Sarajevo – Beograd obavezno pozovemo entitetske premijere i predsjedavajućeg Vijeća ministara.\nRadiosarajevo.ba: Vijeće ministara BiH je usvojilo Ugovor o transportnoj zajednici. Kada se, realno, može očekivati da se krene u realizaciju već definiranih projekata?\nJusko: Usvajanjem Ugovora o transportnoj zajednici od Vijeća ministara BiH nije u cjelosti okončana procedura usvajanja predmetnog Ugovora. Nakon što, shodno zakonodavstvu BiH, u potpunosti bude okončana procedura usvajanja predmetnog Ugovora, nakon što je Predsjedništvo razmatralo Ugovor, mogu se poduzimati dalji koraci prema EU institucijama za realizaciju pozitivno ocjenjenih projekta.\nRadiosarajevo.ba: Može li se spor između BiH i Hrvatske u vezi s izgradnjom Pelješkog mosta riješiti na način da se završi pitanje granice, odnosno razgraničenja na moru. Klub SBB-a je zatražio od Vijeća ministara da intenzivira postupak ratifikacije Ugovora o državnoj granici između BiH i Hrvatske, potpisanog u Sarajevu 30. jula 1999.\nJusko: Vjerujem da je zahtjev Kluba SBB-a racionalan i da bismo se trebali kretati u tom pravcu.\nObjavio: Pet, 15/09/2017 - 11:35


PRObjave.com – novi Internet servis za distribuciju saopštenja za javnost – Personal magazin\n01.06.2009. g. zvanično je pušten u rad servis za Internet distribuciju saopštenja za javnost – www.probjave.com. Servis PRObjave.com prvi put u regionu omogućuje sveobuhvatno korišćenje velikog broja Internet medija u…\n01.06.2009. g. zvanično je pušten u rad servis za Internet distribuciju saopštenja za javnost – www.probjave.com. Servis PRObjave.com prvi put u regionu omogućuje sveobuhvatno korišćenje velikog broja Internet medija u cilju povećanja broja objava saopštenja, povećanja vidljivosti saopštenja na Internetu, kao i povećanje posećenosti Web sajta organizacije koja je objavila saopštenje.\nNovinarima i urednicima medija ovaj servis omogućuje ciljano praćenje saopštenja samo iz oblasti koje interesuju predstavnike medija, pomoću jednostavnog odabira ključnih reči ili kategorija saopštenja koje predstavnici medija inače prate.\nServis PRObjave.com je dodatni alat organizacijama koje inače šalju saopštenja putem svojih PR službi i preko PR agencija, jer omogućuje sigurno plasiranje saopštenja na Internetu svim online medijima koji su odabrali automatsko preuzimanje određenih kategorija saopštenja, plasiranih preko servisa PRObjave.com.\nVlasnicima Internet medija servis PRObjave.com omogućuje automatsko legalno preuzimanje kompletnih saopštenja iz odabranih kategorija vesti, i na ovaj način Internet mediji dobijaju jednostavni mehanizam ažuriranja svojih sadržaja sa aktuelnim vestima iz različitih tipova organizacija – privrednih, političkih, nevladinih, odnosno svih onih organizacija koje imaju potrebu da obaveštavaju javnost o svojim aktivnostima.\nVlasnik servisa za online distribuciju saopštenja za javnost, Dragan Varagić ističe da “pokretanje servisa za distribuciju saopštenja koji je potpuno usmeren primanju i plasiranju saopštenja putem Interneta, omogućuje svim sudeonicima u procesu kreiranja i plasiranja vesti da poboljšaju efekte u svom poslu korišćenjem aktuelnih mogućnosti Internet komunikacije.\nNovinari i urednici dobijaju na vremenu praćenjem saopštenja koja ih interesuju, organizacije koje plasiraju saopštenja dobijaju kanal komunikacije koji im omogućuje veću vidljivost saopštenja, a Internet mediji dobijaju odabrane sadržaje za koje imaju legalno pravo objave na Internetu.”\nRazvoj servisa PRObjave.com je trajao devet meseci, i kompletna implementirana logika sistema online distribucije saopštenja zasniva se na primeni najbolje svetske prakse iz ove oblasti (PR Wire servisi i Original Text Servisi – OTS).\nPRObjave.com – novi Internet servis za distribuciju saopštenja za javnost was last modified: June 1st, 2009 by Redakcija\nInternet servisOriginal Text ServisiOTSPRPR agencijaPR službaPR WirePRObjave.comsaopštenja za javnost\nOtvaranje Internet parka kod Vukovog spomenika


Slobodan Kovač: Kao da nam nedostaje malo motiva - TopVesti.rs\nSlobodan Kovač: Kao da nam nedostaje malo motiva\nSelektor odbojkaške reprezentacije Srbije Slobodan Kovač rekao je da je njegova ekipa ostvarila važnu pobedu nad Iranom " Važna pobeda u teškoj utakmici. Mladi Iranci su bili gladni pobede nad Srbijom. Imali smo snage da bez problema igramo pet setova. Zabrinjava ulaz u utakmicu, kao da nam fali malo motiva. Pobeda je važna ", rekao je Kovač posle\nSRBIJA U 5 SETOVA BOLJA OD IRANA: Pobeda za Potketov jubilej!\nOdbojkaši Srbije pobedili su danas u Riminiju selekciju Irana sa 3:2 (21:25, 25:15, 26:28, 25:22, 15:8) , u meču drugog kola trećeg vikenda Lige nacija . Najefikasniji u selekciji Srbije bio je Dražen Luburić sa 23 poena, Uroš Kovačević je postigao 20, a kapiten Marko Podraščanin je upisao 17 poena. Bolji od ostalih u poraženoj reprezentaciji bio je\nMuška odbojkaška reprezentacija Srbije pobedila je danas Iran 3:2, po setovima 21:25, 25:15, 26:28, 25:22, 15:8 u drugom kolu trećeg vikenda Lige nacija u Riminiju. Izabranici Slobodana Kovača posle velike borbe došli su do šeste pobede u takmičenju, a druge uzastopne. Najbolji u srpskom timu bio je Dražen Luburić sa 23 poena, dok je Uroš Kovačević\nOdbojkaši Srbije pobedili Iran posle pet setova\nOdbojkaši Srbije pobedili su danas u Riminiju selekciju Irana sa 3:2 (21:25, 25:15, 26:28, 25:22, 15:8), u meču drugog kola trećeg vikenda Lige nacija. Najefikasniji u selekciji Srbije bio je Dražen Luburić sa 23 poena, Uroš Kovačević je postigao 20, a kapiten Marko Podraščanin je upisao 17 poena. Bolji od ostalih u poraženoj reprezentaciji bio je\nOdbojkaši Srbije posle pet setova bolji od Irana\nIzabranici Slobodana Kovača posle velike borbe došli su do šeste pobede u takmičenju, a druge uzastopne. Najbolji u srpskom timu bio je Dražen Luburić sa 23 poena, dok je Uroš Kovačević zabeležio 20. Kapiten Marko Podraščanin, koji je odigrao 300. meč u dresu reprezentacije, osvojio je 17 poena. Odbojkaši Srbije sada imaju skor od 6-2, a sledeći meč\nMuška odbojkaška reprezentacija Srbije pobedila je Iran 3:2, po setovima 21:25, 25:15, 26:28, 25:22, 15:8 u drugom kolu trećeg vikenda Lige nacija u Riminiju. Izabranici Slobodana Kovača posle velike borbe došli su do šeste pobede u takmičenju, a druge uzastopne. Najbolji u srpskom timu bio je Dražen Luburić sa 23 poena, dok je Uroš Kovačević zabeležio\nKapiten Marko Podraščanin, koji je danas odigrao 300. meč u dresu reprezentacije, osvojio je 17 poena Muška odbojkaška reprezentacija Srbije pobedila je danas Iran 3:2, po setovima 21:25, 25:15, 26:28, 25:22, 15:8 u drugom kolu trećeg vikenda Lige nacija u Riminiju. Izabranici Slobodana Kovača posle velike borbe došli su do šeste pobede u takmičenju,\nRIMINI: Muška odbojkaška reprezentacija Srbije pobedila je danas Iran 3:2, po setovima 21:25, 25:15, 26:28, 25:22, 15:8 u drugom kolu trećeg vikenda Lige nacija u Riminiju. Foto: pixabay.com Izabranici Slobodana Kovača posle velike borbe došli su do šeste pobede u takmičenju, a druge uzastopne. Najbolji u srpskom timu bio je Dražen Luburić sa 23 poena,\nRIMINI - Muška odbojkaška reprezentacija Srbije pobedila je danas Iran 3:2, po setovima 21:25, 25:15, 26:28, 25:22, 15:8 u drugom kolu trećeg vikenda Lige nacija u Riminiju. Izabranici Slobodana Kovača posle velike borbe došli su do šeste pobede u takmičenju, a druge uzastopne. Najbolji u srpskom timu bio je Dražen Luburić sa 23 poena, dok je Uroš\nRIMINI – Odbojkaška reprezentacija Srbije zabeležila je peti trijumf u Ligi nacija, pošto je danas u 1. kolu trećeg vikenda savladala Nemačku 3:1 (19:25, 25:22, 25:18, 25:15). Posle lošeg početka i gubitka prvog seta izabranici Slobodana Kovača podigli su nivo igre, zasluženo slavili i ostali trci za plasman u polufinale, prenosi Tanjug. Srbija će


SAD su jedna od država koja pruža veliku podršku Kijevu još od prisajedinjenja Krima Rusiji 2014. godine i početka sukoba u Donbasu na istoku Ukrajine.\nU saopštenju se navodi da su ugovori o kupoprodaji potpisani u poslednjoj četvrtini 2019. godine.\nIz Ministarstva nisu izneli više detalja o kupovini američkih sistema.\nPrva grupa američkih sistema vredna 47 miliona dolara stigla je u Ukrajinu u aprilu 2018. godine.\nPredsednik SAD Donald Tramp potpisao je prošle sedmice zakon kojim je predviđeno pružanje vojne pomoći Ukrajini u vrednosti od 300 miliona dolara u 2020. godini.\nTURBULENTNI ODNOSI "Ukrajinagejt" NIJE JEDINI SKANDAL koji povezuje Trampa i Kijev


Rusija zove Nemačku da zajednički proizvode „Sputnjik V“, malo sankcije malo „brat moi“ | Luftika\nRusija zove Nemačku da zajednički proizvode „Sputnjik V“, malo sankcije malo „brat moi“\nRuska vakcina dobila je potvrdu efikasnosti od 91,6 odsto, a sada se planira umnožavanje proizvodnje i u drugim zemljama. Jedna od njih je i Nemačka, čija je kompanija „IDT Biologika“ dobila poziv da zajedno sa Rusima proizvodi „Sputnjik V“.\nNemačko ministarstvo zdravlja saopštilo je da su ruski istraživački institut „Gamaleja“ i ruski fond za direktne investicije „zainteresovani za partnerstvo u eventualnoj proizvodnji i da su kontaktirali ’IDT Biologiku’“.\nKorona virus, Rusija i Putin: „Predsednik vakcinisan - moraćete da nam…\nKorona virus, Rusija i Putin: Da li će se predsednik vakcinisati -…\nKorona virus, vakcine i Rusija: Zašto je većina Rusa i dalje skeptična…\nPortparol Kremlja Dmitrij Peskov izjavio je da ova zemlja u „skoroj budućnosti planira da pokrene proizvodnju i u drugim zemljama koje će zadovoljiti zahteve“.\nEvropska Unija ima ogromne probleme u sprovođenju plana vakcinacije, između ostalog, zbog sporosti isporučivanja od strane kompanija „Fajzer“ i „AstraZeneka“.\nAngela Merkel, nemačka kancelarka, pod pritiskom javnosti je izjavila da su u ovu zemlju i EU „sve vakcine dobrodošle“ dokle god imaju odobrenje Evropske agencije za lekove (EMA).\nOna je nedavno razgovarala sa ruskim predsednikom Vladimirom Putinom ponudiviši tom prilikom pomoć nemačkog instituta „Pol Erlih“ pri prijavi vakcine u EMA.\n– Ukoliko ova vakcina bude odobrena, možemo da razgovaramo o zajedničkoj proizvodnji i upotrebi – izjavila je tada Angela Merkel, a prenosi Nova.rs.\nKorona virus: U Srbiji se nastavlja vakcinacija, Britanija ispituje efekte kombinovanja injekcija\noznakerusija i nemačka sputnjik V\n„Šefe, koji ti je vrag?!“: Vučić o planu kako dovesti milijardu Kineza i sto miliona Rusa u Srbiju (VIDEO)\nKineska i ruska vakcina za Beograđane, Fajzerova od srede u Novom Sadu i Beogradu\nMoskva: Halo, Brisel, daćemo vam 100 miliona vakcina


Dominacija “Zmajeva” na Prvenstvu Srbije u badmintonu: Tri zlata za Luku Milića! – Kruševac PRESS\nAutor J. Marković\t Poslednje ažuriranje 09.06.2017.\nČlanovi Badminton kluba “Zmajevi” iz Kruševca osvojili su prva mesta u konkurenciji senior, seniorki i mešovitih ekipa na Prvenstvu Srbije a dominirao je Luka Milić kojem su pripale tri zlatne medalje.\nMilić je osvojio zlatne medalje u muškom singlu, dublu sa Andrijom Doderom i miksu sa Milicom Simić.\nU poslednjih deset godina identičan uspeh zabeležili su još samo Radomir Jovović 2007. godine i Kruševljanin Ilija Pavlović 2013. godine.\n“Presrećan sam! Uspeh sa ovogodišnjeg šampionata doživljavam kao jedan od tri najznačajnija u dosadašnoj karijeri. On mi je u rangu sa titulom evropskog viceprvaka na Evropskom prvenstvu za igrače do 15 godina 2014. i ovogodišnjim zlatom u muškom singlu na turniru Svetskog kupa u Grčkoj, tim pre što nikada pre ovog šampionata nisam osvojio titulu na Prvenstvu Srbije za senior”, izjavio je po završetku takmičenja Luka Milić.\nZalto je osvojio i ženski dubl “Zmajeva” Nataša Pavlović – Marija Sudimac dok je Sudimčeva bila najbolja i u singlu pobedivši u finalu klupsku drugaricu Saru Lončar. Pored dva zlata Mariji Sudimac je pripalo i srebro u mešovitom dublu.\nbadmintonBadminton klub ZmajeviLuka Milić


Stanovi “skaču”, “gradovi duhova” prete - BGnekretnine blog\nStanovi “skaču”, “gradovi duhova” prete\ncena nekretnina, Centralna Kineska Banka (PBOC), novogradnja\nNovosti 002 Sep 2015\nPrema nezavisnoj studiji agencije Čajna Indeks Akademi (CIA), prosečna cena novog stana u 100 najnaseljenijih gradova u Kini je porasla 0,95 odsto u avgustu u odnosu na juli, na 10.787 juana (1.505 evra) po metru kvadratnom. To je četvrti uzastopni rast na mesečom nivou, ali i prvi rast na godišnjem nivou.\nNa godišnjem nivou u avgustu je zabeležen rast od 0,15 odsto, prvi u poslednjih 11 meseci.\nCene novih stanova u deset najvećih kineskih metropala su prošlog meseca porasle na godišnjem nivou 3,83 odsto na 19.962 juana po kvadratnom metru posle julskog poskupljenja od 1,3 odsto, prenosi list Figaro.\nPoskupljenje nekretnina dolazi posle dugog perioda krize na kineskom tržitu nekretnina posustalog posle perioda procvata.\nKako bi stimulisala kupovinu nekretnina, centralna kineska banka (PBOC) snizila je u martu minimalan iznos učešća za kupovinu druge nekretnine sa prethodnih 60 ili 70 odsto na 40 odsto, a vlada je najavila da će on biti dodatno snižen na samo 20 odsto.\nPBOC je uvela niz monetarnih olakšica, kao što je smanjenje kamatnih stopa, smanjenje stope obavezne rezerve, učinivši kredite za nekretnine privlačninijim.\n"Tržište nastavlja da se oporavlja pod uticajem monetrnog labavljenja a nedavne najavljene mere centralne banke dodatno će ohrabriti kupce", smatraju analitičari kineske agencije CIA.\nMeđutim, i pored ovih olakšica, biće potrebno dosta vremena kako bi se prodale zalihe praznih stanova posebno u takozvanim "gradovima duhova" u kojima su čitavi kvartovi potpuno nenaseljeni.


Milošević i Nenadović odbacili krivicu – Nadlanu.com\nBEOGRAD, 16. septembra 2010. (Beta) – Bivši vicekonzul i konzul u Njujorku, Igor Milošević i Slobodan Nenadović, negirali su u četvrtak na početku suđenja u Beogradu da su izdavanjem putnog lista Miladinu Kovačeviću 2008. godine zloupotrebili službeni položaj.\nMilošević i Nenadović su pred Prvim osnovnim sudom u Beogradu rekli da niko od američkih organa nije obavestio konzularno predstavništvo Srbije u SAD da postoji prepreka za izdavanje putne isprave Miladinu Kovačeviću.\n„Ne osećam se krivim. Postupio sam u skladu sa zakonom. Ni na koji način nisam prekršio zakon niti Bečku konvenciju već sam samo pružio konzularnu pomoć“, rekao je Milošević izjašnjavajući se o navodima optužnice.\nMilošević i Nenadović terete se da su 8. juna 2008. godine u konzulatu Srbije u Njujorku prekoračili službena ovlašćenja i omogućili Kovačeviću da ode iz SAD, čime su mu pomogli u izbegavanju krivičnog postupka u SAD, gde je optužen za nanošenje teških povreda američkom studentu Brajanu Stajnhaueru.\nI Milošević i Nenadović su istakli da od SAD nisu dobili nijedan papir u kom se navodi da je Kovačeviću zabranjeno da napusti tu državu i da prema zakonu nije bilo prepreka za izdavanje putnog lista Kovačeviću.


Spisak EU direktiva i/ili uredbi\nFaza Sve fazeUsvojeniPredlogPovučeni\nPretraga po fazi\nVrsta Sve vrsteDirektivaOdlukaRegulativa\nPretraga po vrsti\nUredba (EU) br. 1007/2011 Evropskog parlamenta i Saveta od 27. septembra 2011. o nazivima tekstilnih vlakana i s tim u vezi sa označavanjem i obeležavanjem sastava vlakana tekstilnih proizvoda i ukidanju Direktive Saveta 73/44 / EEZ i Direktiva 96/73 / EC i 2008/121 / EC Evropskog parlamenta i Saveta\nRegulativa (EU) br. 1015/2010 o primjeni Direktive 2009/125/ЕC u pogledu zahtjeva za ekološkim dizajnom veš mašina za domaćinstvo\nRegulativa (EU) br. 1016/2010 o primjeni Direktive 2009/125/ЕC u pogledu zahtjeva za ekološki dizajn kućnih mašina za pranje sudova\nDelegirana uredba Komisije (EU) br. 1059/2010 od 28. septembra 2010. godine o dopuni Direktive 2010/30 / EU Evropskog parlamenta i Saveta u vezi sa energetskim označavanjem mašina za pranje posuđa u domaćinstvu\nDelegirana uredba Komisije (EU) br. 1060/2010 od 28. septembra 2010. godine o dopuni Direktive 2010/30 / EU Evropskog parlamenta i Saveta u vezi sa energetskim označavanjem kućnih frižidera\nDelegirana uredba Komisije (EU) br. 1061/2010 od 28. septembra 2010. godine o dopuni Direktive 2010/30 / EU Evropskog parlamenta i Saveta u vezi sa energetskim obeležavanjem mašina za pranje veša u domaćinstvu\nDelegirana uredba Komisije (EU) br. 1062/2010 od 28. septembra 2010. godine o dopuni Direktive 2010/30 / EU Evropskog parlamenta i Saveta u vezi sa energetskim označavanjem televizora\nUredba Komisije (EZ) br. 107/2009 od 4. februara 2009. o sprovođenju Direktive 2005/32 / EZ Evropskog parlamenta i Saveta u pogledu zahteva za ekološki dizajn jednostavnih set-top bok-ova (Tekst od značaja za EGP)\nUredba Komisije (EU) br. 1194/2012 od 12. decembra 2012. godine o sprovođenju Direktive 2009/125 / EZ Evropskog parlamenta i Saveta u pogledu zahteva za ekološki dizajn usmerenih sijalica, sijalica koje emituju svetlost i srodne opreme\nRegulativa (EC) br. 1223/2009 o kozmetičkim proizvodima\nUredba Komisije (EU) br. 1253/2014 od 7. jula 2014. o sprovođenju Direktive 2009/125 / EZ Evropskog parlamenta i Saveta u pogledu zahteva za ekološki dizajn ventilacionih jedinica\nDelegirana uredba Komisije (EU) br. 1254/2014 od 11. jula 2014. godine o dopuni Direktive 2010/30 / EU Evropskog parlamenta i Saveta u vezi sa energetskim označavanjem stambenih ventilacionih jedinica\nRegulativa (EU) 1275/2008 o primjeni Direktive 2005/32/EC u pogledu zahtjeva za ekološko projektovanje potrošnje električne energije u stanju pripravnosti i isklјučenosti električne i elektronske opreme za domaćinstvo i kancelariju\nRegulativa (EC) br. 1907/2006 o registraciji, evaluaciji, autorizaciji i ograničavanju kemikalija (REACH)\nOdluka Komisije od 8. februara 1999. o uspostavljanju uslova za odstupanje za plastične sanduke i plastične palete u odnosu na nivo koncentracije teških metala utvrđen u Direktivi 94/62 / EC o ambalaži i ambalažnom otpadu (notificirano pod dokumentom broj C (1999) 246) (Tekst od značaja za EGP)\nDirektiva Saveta 1999/29 / EC od 22. aprila 1999. o neželjenim supstancama i proizvodima u ishrani životinja\nGranične vrednosti sumpor-dioksida, azot-dioksida i azotnih oksida, čestica i olova u ambijentu vazduha\nDrumski transport opasnih materija (po drugi put prilagođavajući se tehničkom napretku Direktive Saveta 94/55 / EC)


Istorijska presuda u Americi, Fejsbuk trlja ruke\nIT Autor:Milan Vukelić29. jun. 202108:20 > 08:23\nDržavni regulatori u SAD koji pokušavaju da razbiju Fejsbuk na više kompanija pretrpeli su težak poraz presudom od ponedeljka, piše "Njujork tajms". Reč je o istorijskoj presudi koja bi mogla da odredi dalji tok razvoja tehnoloških kompanija širom sveta.\nSudija je presudom odbacio jedan od glavnih argumenata Federalne komisije za trgovinu i predstavnika više od 40 saveznih država da Fejsbuk ima monopol nad društvenim mrežama. U odluci se navodi da tužioci nisu uspeli da obezbedne dovoljnu količinu dokaza i činjenica da bi podržali svoju tvrdnju.\nDodao je i da su vlasti predugo čekale da bi iznele slučaj pred sud, jer se presuda odnosi na sporazume sklopljene tokom 2012. i 2014. godine.\nOvom presudom zadat je težak udarac pokušajima da se obuzda velika moć koju su tokom poslednjih nekoliko godina stekle velike tehnološke kompanije. Presuda ukazuje i na potrebu da se donesu novi zakoni o zabrani monopola, jer su postojeći stari više od 100 godina.\n„Ovo baš boli“, rekao je za „Njujork tajms“ Vilijam Kovačić, bivši direktor Federalne komisije za trgovinu. „Ovo je podsetnik svima koji su hteli dramatičnu akciju protiv velikih tehnoloških kompanija da to neće biti lako, jer sudovi drugačije gledaju na antimonopolski sistem“.\nPredstavnici komisije, kao i državna tužiteljka Njujorka Letiša Džejms izjavili su da analiziraju presudu i da će razmotriti dalje korake.\nFejsbuk je likovao.\n„Raduje nas to što je sud prepoznao mane žalbi državnih organa na Fejsbuk. Svaki dan se pošteno takmičimo kako bismo osvojili vreme i poverenje ljudi i nastavićemo da pravimo sjajne proizvode za pojedince i biznise koji koriste naše usluge“, izjavio je Krostofer Sgro, glasnogovornik Fejsbuka.\nAkcije Fejsbuka skočile su 4,2 odsto posle presude, a kompanija je po prvi put prešla prag od milijardu dolara tržišne kapitalizacije. To je dosad pošlo za rukom samo šačici svetskih kompanija.


U čast tradicionalne slovenačke kuhinje - Pančevo.city\nUdruženje Slovenaca „Logarska dolina” iz Pančeva je i ove godine, a ovoga puta zajedno sa članovima kovinske podružnice, organizovalo 12. septembra tradicionalni gastronomski događaj „Naši slovenački specijaliteti”. Događaj je priređen u objektu deliblatskog Društva sportskih ribolovaca na jezeru nadomak ovog sela, koje je deo Parka prirode „Kraljevac”. Zbog novonastale epidemiološke situacije i propisanih mera zaštite od koronavirusa (koje su bile primenjene), program se odvijao iz dva dela.\nPored članova i simpatizera Udruženja, događaju su prisustvovali konzul Republike Slovenije u Beogradu Primož Križaj, član Nacionalnog saveta slovenačke nacionalne manjine u Srbiji dr Milena Spremo, predstavnici Opštine Kovin, direktor kovinskog Centra za kulturu Milivoj Grčić, predstavnici turističkih organizacija Pančeva i Kovina, kao i gosti iz Ilirske Bistrice, Beograda i Zrenjanina. Ove godine na meniju su bili specijaliteti spremljeni po tradicionalnim recepturama iz regije slovenačkog Krasa, a na kraju je bila poslužena tradicionalna slovenačka štrudla, čuvena potica.\nKonzul Primož Križaj prvi put je prisustvovao jednom ovakvom događaju i prilikom obraćanja gostima rekao je da je počastvovan što može da prisustvuje ovakvoj manifestaciji koja je nesumnjivo od velikog značaja za slovenačku manjinu koja živi na ovim prostorima i da se slovenačka kultura i tradicija popularišu i preko gastronomije. On je tom prilikom razgovarao sa prisutnim članovima pančevačkog i kovinskog slovenačkog udruženja koji su ga informisali o aktivnostima i aktuelnim dešavanjima u Udruženju i planovima za naredni period.\nPredsednik Udruženja Slovenaca „Logarska dolina” i predsednik organizacionog odbora manifestacije Josip Veber rekao je da je veoma zadovoljan što se i pored složene situacije ovaj događaj ipak održao, a što je posebno značajno, bilo je i gostiju iz Slovenije. Gostima se obratio i upravnik Parka prirode „Kraljevac” Aleksandar Sarmeš koji je ispričao zanimljivu priču o samom parku i načinu na koji se štiti ovo lepo mesto na obroncima Deliblatske peščare.\nOrganizaciju ovogodišnje manifestacije pomogli su Kancelarija Vlade Republike Slovenije za Slovence po svetu, Pokrajinski sekretarijat za obrazovanje, propise, upravu i nacionalne manjine – nacionalne zajednice Vojvodine, Opština Kovin, Turistička organizacija Pančeva i Park prirode „Kraljevac” – Udruženje sportskih ribolovaca iz Deliblata.\nJosip Veber Naši slovenački specijaliteti Udruženje Slovenaca „Logarska dolina”


SAD SE ZVEZDA PITA: Srpskom timu potrebne pobede na gostovanjima Krki i Zadru | Novosti.RS\nPrve dve rezervisane su za Zvezdu i Budućnost, koja je porazom od Mornara ispustila sudbinu iz svojih ruku. Prešla je na stranu crveno-belih, nakon pobede nad Cedevita Olimpijom u LJubljani favorita za "broj 1" i prednost domaćeg terena u polufinalu i eventualno finalu plej-ofa.\nSrpskom timu potrebne su pobede u oba preostala meča, počev od današnjeg sa Krkom u Novom Mestu (18.30). Trijumfom bi preuzeo vrh tabele od Podgoričana i sačuvao ga pobedom na gostovanju Zadru u poslednjem kolu. Poraz u jednom od ova dva duela ostavlja Zvezdu na drugom mestu, s obzirom na to da je Budućnost slavila u oba međusobna susreta i da će joj biti upisana administrativna pobeda nad Primorskom.\nTri tima su u igri za dve nepodeljene plej-of ulaznice. U Baru je snimljena nova epizoda serijala "Povratak otpisanih", Mornar se vratio u život pobedom u crnogorskom derbiju i rešavaće pitanje plasmana u plej-of u direktnom duelu sa Igokeom u Laktašima. Pobedom preskaču na tabeli ekipu iz Republike Srpske, koju su savladali u prvom meču odigranom u Baru.\nCedevita Olimpija je izgubila tri od poslednjih pet mečeva, time i pravo na kiks u preostale dve utakmice. Samo pobede u današnjem susretu sa Cibonom u Zagrebu (20.30) i na domaćem terenu protiv Mege u poslednjem kolu, garantuju "zmajevima" plasman u plej-of. Do borbe za jadransku titulu mogu i jednim trijumfom ukoliko Igokea savlada Mornar, od kojeg su bolji u međusobnim duelima (88:93 u LJubljani, 71:81 u Baru).\nBORAC je sinoć u Splitu vodio možda odlučujuću bitku za beg sa pretposlednjeg mesta, koje vodi u plej-aut sa finalistom plej-ofa ABA 2 lige.\nČačani će u poslednjem kolu ugostiti Cibonu, od koje su izgubili u Zagrebu (64:69), od Krke su bolji u međusobnim susretima zahvaljujući ubedljivoj pobedi u Novom Mestu (94:74), dok su u prvom meču sa Splitom u Čačku takođe ostvarili ubedljiv trijumf (90:69).


Izvor: SrbijaDanas.com, 24.Nov.2020, 20:18\nTrener Đenaro Gatuzo ima podršku igrača.\nPoraz od Milana u derbiju proteklog vikendas izbacila je napovršinu činjenicu da u Napoliju nije sve baš u najboljem redu. Napolitanci su na šestom mestu u Seriji A sa 14 bodova posle osam kola i već je počelo da se spekuliše o sudbini trenera Đenara Gatuza.\nMeđutim, izgleda da je na jugu Italije problem mnogo dublji od rezultata koji nisu u skladu sa očekivanjima navijača. Mediji prenose otkriće novinara Ćira Venerata >> Pročitaj celu vest na sajtu SrbijaDanas.com << da su fudbaleri Napolija poslednju platu dobili još u julu i da to stvara napetu situaciju u svlačionici.\nNapoli desmintió supuesto enfrentamiento entre Gattuso y sus jugadores https://t.co/KLInSRa4gU\n— Deportes RCN (@DeportesRCN) November 24, 2020\nMada Gatuzo nije krio razočarenje onim što su njegovi igrači pružili protiv Milana i dobro ih je izribao posle meča, fudbaleri su u potpunosti uz njega. Međutim, ukoliko se nastavi sa dugovanjima verovatno je pitanje trenutka kada će sve pući i izaći na videlo, ali sigurno se očekuje i reakcija vlasnika kluba Aurelija Dde Laurentisa.


Forma ove jedinstvene kuće u gradu Ula u Turskoj bila je inspiracija za imenovanje projekta. Obrnuto slovo U pojavljuje se na svakoj projektantskoj liniji gabarita objekta. Na ovaj način, arhitektonski biro URAStudio uspio je da smanji intervencije u prirodnom pejzažu. Okružena malim stablima maslina, kaktusima i starim hrastovima, kuća izgleda kao da je oduvijek tu, u potpunosti usklađena sa okolinom zahvaljujući prirodnom kamenu i neutralnoj sivoj nijansi korišćenog cementa.\nVeći objekat sadrži glavni dnevni boravak, kuhinju i mezanin radni prostor. Manji objekat sastoji se od dvije identične spavaće sobe sa sopstvenim kupatilom. Centralni prostor koji povezuje veći i manji objekat otvoren je i sa prednje i sa zadnje strane kuće, koristeći sve prednosti dva dvorišta od kojih jedno otkriva pet kamenih stepenica koje vode do privatnog bazena.\nNježne proporcije kuće stvaraju osjetljiv i smiren odnos sa stanarima. U projektu objekta koriste se samo tri materijala: beton, kamen i hrast. U svakom dijelu zgrade raštrkani su mali ili veći, uski ili čak širi otvori, zastakljeni naprednim aluminijumskim sistemima koji doprinose unapređenju cjelokupne estetike i integraciju sa spoljašnjim okruženjem.\nEnterijer usvaja prirodnu paletu boja sa namještajem i dekoracijom u tonovima boje pijeska, dok male tematske kompozicije u objektu čine i estetski i funkcionalni prostor.


Novi zakon o radu na strani radnika | Kamatica\nPočetna > vest > Novi zakon o radu na strani radnika\nNovi zakon o radu na strani radnika\nTekst objavljen: 21.08.2015 14:22\nPošto direktori izbegavaju da radnicima daju obračune zarada, oni ne mogu da ih tuže sudu i prinudno naplate zaostale plate. Novim Zakonom o radu trebalo je da se konačno stane na put poslodavcima koji izbegavaju da redovno isplaćuju zarade.\nIako u Zakonu piše da „obračun zarade i naknada zarade, koje je poslodavac dužan da isplati u skladu sa Zakonom, predstavlja izvršnu ispravu” i koji je pre nešto više od godinu dana stupio na snagu, sve je kao i pre – niko ničim ne može da natera poslodavce da poštuju zakon.\nSindikati tvrde da se zaposleni time onemogućavaju da sudu podnesu predlog za izvršenje, a dužnici izbegavaju prinudnu naplatu.\nzakon o radu poslodavci prava zaposlenih plate


[BSF] Vrata EU nisu zatvorena, ali je potrebno ispuniti sve kriterijume - European Western Balkans\n[BSF] Vrata EU nisu zatvorena, ali je potrebno ispuniti sve kriterijume\nAutor Tanjug 18. 10. 2019.\nŠic, Mondoloni, Ešton, Kostelančik; Photo: Tanjug / Tanja Valić\nBEOGRAD – Bivši francuski ambasador u Beogradu Frederik Mondoloni i izjavio je juče da dijalog Beograda i Prištine treba da bude nastavljen što pre i poručio je da je njegova država spremna da pomogne u tom procesu i organizuje sastanak u Parizu, ukoliko će to biti od pomoći, nakon što se formira vlada u Prištini.\n“Želimo da organizujemo sastanak, zajedno sa Nemačkom, ako to može da uzbrza proces”, rekao je Mondoloni na panelu “Održiva rešenja za Zapadni Balkan” na devetom Beogradskom bezbednosnom forumu.\nOn je ocenio da je, po tom pitanju, mnogo toga postignuto, ali je naglasio da dijalog mora da se nastavi.\nMondoloni, trenutno direktor Direkcije za kontinentalnu Evropu u francuskom Ministarstvu spoljnih poslova, naveo je da proces mora i da se ubrza i naglasio da Francuska u potpunosti podržava posredovanje EU u dijalogu.\nOn je dodao da veruje da će šef evropske diplomatije Đuzep Borelj uskoro u moći da preduzme punu odgovornost u tom procesu.\nA taj proces, smatra Mondoloni, treba da bude koordinisan sa SAD.\nBivša Visoka predstavnica EU Ketrin Ešton, pod čijim je okriljem počeo dijalog Beograda i Prištine 2012. godine, rekla je da se od strana nije tražilo da prelaze svoje crvene linije i da je cilj bio da predstavnike strane pokušaju bar da dovedu u istu sobu, za isti sto.\nTo je bila izuzetna stvar za njih, prisetila se ona početaka razgovora, navodeći da je i fotografija nakon postizanja prvog Briselskog sporazuma sama po sebi slala jaku poruku.\nIstiče da od predstavnika dve strane ni u jednom trenutku nije traženo da prelaze crvene linije koje su imali – da od Srbije nije traženo da prizna Kosovo, niti od Kosova da sebe negira kao državu.\nGovoreći o prvom Briselskom sporazumu i činjenici da je otada prošlo šest godina, a da on nije primenjen, istakla je značaj toga da dogovori budu primenjeni jer treba da olakšaju život običnih ljudi.\n“To je bio prvi sporazum, nikako nije bila ideja da bude i poslednji”, rekla je Ešton.\nGovoreći o evropskoj perspektivi Balkana, Mondoloni je rekao da Francuska gleda na Balkan kao na važan region i da želi da bude još više prisutna u njemu, ističući da njegova zemlja „definitivno vidi budućnost regiona u EU“.\n„Nema sumnje u to“, rekao je Mondoloni dodajući da EU neće biti kompletna bez Zapadnog Balkana.\nNakon što je Francuska stavila veto na početak pregovora o pristupanju sa Severnom Makedonijom i Albanijom, Mondoloni je rekao da zemlje kandidati moraju da ispune sve kriterijume, a da Albanija i Severna Makedonija moraju još mnogo toga da urade.\nOn je ipak, istakao da Franuska prepoznaje dostignuća tih zemalja, poput potpisivanja Prespanskog sporazuma.\nMondoloni je poručio da vrata EU nisu zatvorena, ali da je potrebno da se ispune kriterijumi i da se reformišu procedure i politika proširenja kako bi zemlje mogle da imaju nadu da će od procesa pristupanja imati koristi i konkretne rezultate.\nBeogradski bezbednosni forum 2019Dijalog Beograda i PrištineFrancuskaFrederik MondoloniKetrin Eštin\nStojanović Gajić: Javnost treba da bude upoznata sa konkretnim rezultatima


Federalni zavod za programiranje razvoja | Konsultacije u procesu izrade javne politike\nU skladu sa Uredbom Vlade Federacije Bosne i Hercegovine o načinu pripreme, procjeni uticaja i odabiru politika u postupku izrade akata, koje predlažu i donose Vlada Federacije BiH i federalna ministarstva, Federalni zavod za programiranje razvoja (FZZPR) je, početkom oktobra 2013. godine, pristupio izradi teza o razvojnom planiranju i upravljanju razvojem u Federaciji BiH.\nOsnovni cilj izrade ovoga dokumenta je da se poboljša i unaprijedi razvojno planiranje i upravljenje razvojem u svim oblastima, te da se to planiranje i upravljanje uskladi sa evropskim normama, principima i praksom. S tim u vezi, američka organizacija USAID je u protekla tri mjeseca organizovala treninge za razvoj javnih politika, u kojem su učestvovali uposlenici Federalnog zavoda za programiranje razvoja. Jedan u nizu takvih treninga, pod radnim naslovom „Konsultacije u procesu izrade javne politike“, održan je 7. i 8. januara 2014. godine u Sarajevu. Učesnici treninga su razgovarali o osnovnim koracima u procesu konsultacija u izradi javne politike, koji podrazumijevaju identifikaciju aktera (početnu i dublju analizu aktera), te izradu plana konsultacija i uobičajenih metoda konsultacija u praksi. Cilj je da se, uz isticanje primjera dobre prakse zemalja Evropske unije i pojedinih zemalja članica Unije, steknu određena znanja i vještine u pogledu konsultacija u razvoju javnih politika, zatim da se učesnici treninga upoznaju sa pravnim okvirom koji se odnosi na proces konsultacija u Federaciji, te metodama izrade plana konsultacija u razvoju javne politike Federacije.\nNakon što se provedu konsulktacije, FZZPR će izvršiti analizu zaprimljenih stavova, sugestija, mišljenja i prijedloga i izraditi izvještaj o provedenim konsultacijama, te s njima upoznati zainteresovane aktere.\nOvim, kao i ranijim treninzima i praktičnoj obuci uposlenika Federalnog zavoda za programiranje razvoja rukovodio je Selim Kulić, konsultant za razvoj javnih politika na projektu USAID – SGIP (Jačanje institucija vlasti i procesa u Bosni i Hercegovini).


JOSIP JURATOVIĆ: EU će reagovati na uvođenje taksi, ali Priština treba da dobije viznu liberalizaciju\nberlin ne želi sukobe\n05.12.2018. 19:09h 05.12.2018. 19:09h\nBEOGRAD - Poslanik Socijaldemokratske partije Nemačke (SDP) u Bundestagu Josip Juratović veruje da će EU tek reagovati zbog taksi koje su prištinske vlasti uvele na srpsku robu, ali smatra i da EU Prištini treba omogućiti viznu liberalizaciju.\n"Usaglašavanje odluka zahteva vreme. U svakom slučaju će i Evropa reagovati. Evropi je, pogotovo Nemačkoj, stalo da se Zapadni Balkan što pre priključi, jer je deo Evrope. Evropa će u svakom slučaju odraditi svoje. Neophodno je vreme, jer ne mogu se preko noći donositi odluke, posebno one koje su političke težine kakve su u ovom slučaju", kaže Juratović za Tanjug.\nOn dodaje da je CEFTA sporazum jako bitan za za razvoj ekonomije i tržišta Zapadnog Balkana i, kako kaže, žali što to otežava carine Prištine.\n"To je stav I Nemačke, ali ne samo nje, već I cele Evrope. Niko ne može reći da je dobro ako se negde uvedu carine najpre od 10, a onda od čak 100 odsto", rekao je on i dodao da time nije kažnjena samo Srbija, već pre svega stanovništvo Kosova koje ionako nije prebogato.,.\nJuratović je rekao da se nada da će se ovaj problem, koji niko ne može odobriti, uspeti da se reši na kulturni način.\nOn je ponovio da je Nemačkoj u interesu da se region stabilizuje, da se reše međunacionalni odnosi, I da nikome ne bi smelo u Evropi biti u interesu da se otvaraju novi konflikti.\nDijalog nema alternativu, ističe Juratović, i smatra da u njemu treba " drugoj strani dati mogućnost da spase svoj obraz".\n"Prištini je učinjena nepravda time što samo njeni građani ne mogu bez viza putovati u EU. Mislim da bi to trebalo pozitivno rešiti. Veliki pritisak je na političkim strukturama na Kosovu s tim u vezi. Viznom liberalizacijom bi mogli doprineti da Kosovo postane ravnopravno sa ostalima u regionu, što bi olakšalo pregovore", navao je on.\nJuratović smatra da je pre konflikta oko carina došlo i do konflikta oko Interpola.\n"Mislim da je Srbija napravila taktičku grešku, i da je trebalo da podrži prijem Kosova u Interpol, jer se svi borimo protiv kriminala i korupcije, a to je samo moguće međunarodnom saradnjom".\nKao rešenje za probleme Juratović navodi Briselski sporazum, koji bi trebalo da primene, kako kaže, skupštine u Beogradu i Prištini.\n"Možda je problematično da dva predsednika rešavaju problem. Skupštine su te u kojima sede predstavnici građana koji treba da sprovedu dogovore", objasnio je on.\nKaže da će, kada ceo region uđe u EU, biti nebitno kuda idu granice.\n"Svi koji misle da čvrste granice štite jednu zemlju, zaboravljaju da su te črste granice kao kineski zid koji sprečava normalni suživot i saradnju", kazao je Juratović.\nNa pitanje da li će Nemačka preduzeti nešto da se Priština natera na ukidanje carinskih mera on je kaže da da se Berlinu pridaje preveliki značaj, jer je najjača ekonomska zemlja, ali da se ne pita samo Nemačka, već cela EU, evropske institucije, koje na prvi pogled izgledaju da su spore.\n" Nemačka je spremna da pomogne regionu, ali donosioci odluka moraju da urade 90 odsto posla, a Berlin će rado pomoći kod preostalih 10 procenata", zaključuje on.\nPOSLANIK NEMAČKOG BUNDESTAGA KRITIKUJE EU ZBOG PODRŠKE VLASTI U SRBIJI: Johanes Han na sva usta hvali autokratu Vučića, a trebalo bi podržimo demokratske snage\nJURATOVIĆ: Gruevski neće izbeći jednom nezavisnom pravosuđu\nNEMAČKI PARLAMENTARCI O SRBIJI: Nužna saradnja sa Vučićem, jer ima i sasvim drugačijih aktera\nJosip JuratovićKosovoPrištinatakseNEmačka CEFTAEUSDP


Otvoren poslovni centar softverske kompanije Telvent DMS u Novom Sadu vredan sto miliona evra | PC Press\nOtvoren poslovni centar softverske kompanije Telvent DMS u Novom Sadu vredan sto miliona evra\nSoftverska kompanija “Telvent DMS” otvorila je danas u Novom Sadu poslovni centar, a u zgradu, razvojni centar i razvojni program za savremene “smart grid” tehnologije uloženo je više od sto miliona evra.\nOpremanje i izgradnja infromaciono-tehnološkog centra i programi novih tehnologija zajednički su projekat sa francuskom kompanijom “Schneideir Electric”.\nKako su saopštili predstavnici kompanije, to će omogućiti zapošljavanje više od 1.000 mladih stručnjaka za informacionu tehnologiju.\n“Telvent DMS” sada zapošljava 520 stručnjaka, a njegov softver za optimizaciju rada električnih distributivnih mreža instaliran je u zemljama širom sveta.\n“Telvent DMS” ima više od 250 stipendista i sarađuje sa oko 100 stručnjaka Fakulteta tehničkih nauka u Novom Sadu.\nDirektor kompanije Dragan Popović rekao je novinarima da otvaranje vrata Evropske unije za tu kompaniju znači još više poslova i ocenio da je njegova firma “lider ne samo u našem regionu već i u svetu”.\n– Uskoro će u Novom Sadu biti otvoren centar za edukaciju srednjoškolaca jer specifičnost ovog posla je u konstantnom praćenju novih i sve savremenijih informacionih i tehnoloških sistema – rekao je Popović.\nU februaru ove godine je potpisan novi “joint venture” ugovor sa francuskom kompanijom “Schneideir Electric“, koja je proglasila Novi Sad za svoj glavni kompetitivni razvojni centar za “smart grid” IT tehnologije. To je otvorilo prostor za zapošljavanje preko 1.000 mladih stručnjaka u ovom novosadskom razvojnom centru.\nNa taj način su stvoreni realni uslovi da Srbija i Novi Sad postanu svetski centar za proizvodnju specijalizovanog softvera za “smart grid” i upravljanje distributivnim mrežama. Sa odgovrajućim odnosom prema tom softverskom proizvodu, on bi se mogao nametnuti kao novi svetski standard u upravljanju velikom sistemima. Time bi bio otvoren širok prostor za zapošljavanje dodatnih deset hiljada visoko obrazovanih mladih stručnjaka u Srbiji.\nTagovi: Schneideir Electric, smart grid, Televent DMS\n← ComTrade napravio jedinstveno rešenje koje povezuje svetske softverske gigante\nToshiba uvodi „Garanciju bez obzira na sve“ koja štiti laptop i tablet računare i TV uređaje od nepredviđenih situacija →


Odobren ulazak u SAD - ali pod jednim uslovom! - PRess Serbia | PR PRess team\nSAD će prihvatiti dolazak stranih državljana koji su vakcinisani vakcinama zvanično odobrenim od strane nacionalne Agencije za hranu i lekove (FDA) ili Svetske zdravstvene organizacije (SZO), saopšteno je iz Centra za kontrolu i prevenciju bolesti (CDC).\nBela kuća je 20. septembra najavila da će SAD u novembru ukinuti ograničenja na putovanja za potpuno vakcinisane građane iz 33 zemlje uključujući Kinu, Indiju, Brazil i većinu evropski država, ali tada nije precizirano koje će vakcine biti prihvaćene, prenosi Rojters.\nPredstavnica CDC izjavila je sinoć da šest vakcina koje su odobrene za hitnu upotrebu od strane FDA ili od SZO zadovoljavaju kriterijume za putovanje u SAD.\nAmeričke avio-kompanije su izrazile zadovoljstvo odlukom CDC da se odobre putovanja vakcinisanim putnicima iz inostranstva.\nIz nekih zemalja je vršen pritisak na Bajdenovu administraciju da prihvati vakcine odobrene od stranje SZO, s obzirom da se preparati koje je odobrila FDA ne koriste masovno u svim zemljama.\nTagovinovi uslovi novosti putovanja SAD vesti\nSamo za one koji vole adrenalin – novi vidikovac na neboderu u Njujorku!


Obradović: Država mora da ispita poslovanje SNS fakulteta - NOVA portal\nPolitika Autor:Vojislav Milovančević03. Sep. 202013:3112 Komentara\nKomentarišući prijavu koju je pokret Dveri podneo protiv Fakulteta društvenih nauka, lider tog pokreta Boško Obradović je za Nova.rs rekao da će eventualna reakcija Prosvetne inspekcije pokazati da li državni organi štite "privatni SNS fakultet u nezakonitim radnjama".\nPrema njegovim rečima, nadležni u prosveti bi morali i bez prijave Dveri da preispita poslovanje Fakulteta društvenih nauka, koje je ocenio kao protivzakonito.\n“Zar to nije osnovni posao inspekcije u sferi visokog obrazovanja: da proveri da li neka visokoškolska ustanova upisuje studente i održava nastavu, a da nema uverenje o akreditaciji ustanove i studijskih programa, i da na taj način direktno krši Zakon o visokom obrazovanju? Pošto to oni nisu sami uradili do sada po službenoj dužnosti, podneli smo prijavu koja ih dodatno obavezuje i koja će jasno pokazati da li nadležni državni organi definitivno štite privatni SNS fakultet u nezakonitim radnjama”, ističe Obradović, dodajući da je situacija sa FDN dokaz da koliko je obrazovanje u Srbiji urušeno i poniženo.\n“Srbijom su zavladale kupljene diplome i plagirani doktorati. Nakon što je SPS imao Megatrend kao svoj privatni univerzitet za kupoprodaju lažnih diploma sada i trenutno najveća vladajaću stranka — SNS želi da ima svoj Megatrend 2 i da ne zavisi od drugih. Jedini izlaz iz ove situacije jeste da nova vlast nakon pada vladajućeg režima preispita sve diplome i doktorate zaposlenih u javnom sektoru i zabrani rad svih lažnih fakulteta koji se bave privrednim i akademskim kriminalom. Tek tada će ponovo biti uveden red u sferu obrazovanja, a akademska znanja i zvanja biće ponovo na ceni. Ovo je posebno bitno kao jedan od način da zaustavimo odlazak mladih i visokoobrazovanih iz naše zemlje, jer je pored materijalne nemaštine nepravda i negativna selekcija najveći su razlog njihove emigracije”, poručio je Obradović.\nboško obradovićdeca megatrendadverifakultet društvenih naukasrpska napredna stranka


Stanje SE POGORŠALO: Slikar Miloš Šobajić priključen na respirator\nPoznati srpski i evropski slikar u bolnici od početka meseca. Poznati srpski i evropski slikar u bolnici od početka meseca Poznati slikar Miloš Šobajić priključen je na respirator, saznaju "Novosti". Šobajić je oboleo od virusa korona početkom… »\nŠobajić je oboleo od virusa korona početkom aprila i nalazi se na bolničkom lečenju u KBC "Dragiša Mišović". Prema našim informacijama, zdravstveno stanje priznatog umetnika se pogoršalo i trenutno je priključen na respuirator.… »\nNa Dečjem odeljenju KBC "Dr Dragiša Mišović" u Beogradu na lečenju je 12 dece obolelih od kovida, a najmlađi pacijent je beba stara samo 14 dana, čiji je stanje stabilno, izjavila je načelnica Olivera Ostojić. - I beba i mama su dobro - rekla je… »\nOglasila se načelnica Dečjeg odeljenja. Na Dečjem odeljenju KBC "Dr Dragiša Mišović" u Beogradu na lečenju je 12 dece obolelih od kovida, a najmlađi pacijent je beba stara samo 14 dana, čije je stanje stabilno, kaže načelnica Olivera Ostojić… »\nVojna parada u Moskvi u čast pobede nad fašizmom (VIDEO)\nBeta pre 6 satijoš 9 povezanih


Naslovna » Izlasci » Film » Slobodna zona: Slika koja nedostaje\nAh Neša 10. februar 2014. Film Komentari su isključeni na Slobodna zona: Slika koja nedostaje\nPočetak projekta „Dokumentarni četvrtak“ i prošlomesečnu projekciju u KC Rex-u obeležila je puna sala i odlična reakcija publike na film Mihael H. Profesija: reditelj. Posle ovog uspešnog starta, Slobodna zona poziva publiku na projekciju filma Slika koja nedostaje kambodžanskog reditelja, Ritija Pana.\nRežim Pola Pota preuzeo je kambodžansku prestonicu 17. aprila 1975. Stanovništvo je okupljeno i poslato u poljoprivredne radne logore. U to vreme, autor filma Riti Pan imao je jedanaest godina. Preko dokumentarca Slika koja nedostaje, koji predstavlja svojevrsnu hroniku rediteljevog detinjstva pod režimom zlogasnog diktatora, Riti Pan zapravo ukazuje na problem filmske prezentacije negativnih događaja iz istorije.\nKoristeći makete i minijaturne figurice od terakote u kombinaciji sa propagandnim arhivskim materijalom iz te epohe, minucioznim rediteljskim postupkom pokušava da rekonstruiše sećanje na vlastito detinjstvo u vreme vladavine Crvenih kmera.\nJedan od filmova ovog reditelja, S21 Crveni kmeri – mašina za ubijanje, mnogi smatraju jednim od najzačajnijih dokumentarnih filmova u istoriji filma.\nPrethodni Galerija 73: Hilandarski svetlopisi\nSledeći Epson ITS štampači: Promena na bolje


Vijeće ministara BiH: Zakon o smanjenju plata kontradiktoran? – Magazin Plus\nHome/Vijeće ministara BiH: Zakon o smanjenju plata kontradiktoran?\nVijeće ministara BiH: Zakon o smanjenju plata kontradiktoran?\nVijeće ministara BiH(VM BiH) ne podržava usvajanje zakona o utvrđivanju visine plate zaposlenih u institucijama BiH u predloženom obliku, jer je “kontadiktoran, neprecizan” i doveo bi do problema u primjeni.\nOvaj zakon predložio je Milorad Živković, predsjedavajući Predstavničkog doma bh. parlamenta, a Vijeća ministara o ovom prijedlogu mišljenje je utvrdilo prekjuče na svojoj sjednici. Živkovićev prijedlog, koji podrazumijeva smanjenje plata članova Predsjedništva, Vijeća ministara i parlamenta BiH za oko 42 odsto, podržan je u prvom čitanju u Predstavničkom domu, ali je Dom na zadnjoj sjednici 15. aprila odgodio glasanje. Izjašnjavanje zastupnika odgođeno je tada i o zakonu o uštedama predlagača zastupnika Nike Lozančića, kao i o tri poslaničke inicijative o redukciji ostalih privilegija funkcionera. Umjesto toga zaduženo je Vijeće ministara da u roku od 10 dana parlamentu predloži sveobuhvatni zakon o smanjenju javne potrošnje, uključujući plate i naknade, a još je neizvjesno da li Vijeće može ispoštovati ovaj rok.\n“Zaključak Zastupničkog doma još nije dostavljen Vijeću ministara”, rekao je juče Zvonimir Kutleša, generalni sekretar Vijeća ministara BiH.\nU mišljenju Vijeća ministara piše da su “navedeni samo neki nosioci funkcija u izvršnoj i zakonodavnoj vlasti te time ne bi bio ostvaren cilj zakona – smanjenje primanja bez kršenja ustavnih odredaba”. Vijeće ministara ocijenilo je lošim i što su za ministre i zamjenike ministara predloženi različiti koeficijenti za plate, što je suprotno usvojenom zakonskom principu “ista plata za isti ili sličan posao”. Zaključeno je i da je bilo potrebno navesti ko su sve nosioci funkcija na koje bi se ovaj zakon odnosio u idućem mandatnom periodu kako bi se u u budućnosti izbjegli sudski sporovi.\nStav Milorada Živkovića juče nismo uspjeli dobiti. On je u parlamentarnoj raspravi najavio da će podnijeti ostavku na mjesto u Kolegiju Predstavničkog doma ako njegov zakon ne bude usvojen.\n26. kolo Premijer lige BiH: Bosna savladala Zrinjski s 43:34


Vesti online / Vesti / Svet / Irak zove Ruse u rat s Turcima\nTurski funkcioneri nezvanično su kroz medije proneli da ne nameravaju da povuku vojsku koju su uveli u kurdski deo Iraka. Pojavile su se čak i informacije da na iračkoj teritoriji izvode inžinjerijske radove na manjem aerodromu na severu Iraka, a Bagdad je postavio ultimatum od 48 sati da turska vojska ode kući i preti da će pozvati rusku vojsku u pomoć.\nOkupacija: Turska uvela bataljon\nDa podsetimo, Turska je među 64 zemlje okupljene oko Amerike koje učestvuju u koaliciji protiv Islamske države i u tom svojstvu turski instruktori obučavali su Kurde na severu Iraka. Pre nekoliko dana u toj bazi razmestili su tridesetak tenkova i pešadijsku četu od 150 ljudi, navodno u cilju zaštite instruktora. Bagdad je zatražio da se taj bataljon vrati u Tursku i isti zahtev postavio je predstavnicima kurdske autonomije na severu zemlje. Turski premijer Ahmet Davutoglu obećao je samo da neće da šalje još vojske u Irak "dok se situacija ne razjasni".\n* Turska: Gde "gađati" Rusiju da je baš zaboli\nMeđutim, odmah potom na osnovu satelitskih snimaka stigla je vest da Turska prilagođava manji aerodrom u iračkom Kurdistanu, kod Bamernea, ali nije jasno za kakve kapacitete.\nRusija je već pomogla Bagdad diplomatski, pošto je zahtev Iraka uvrstila u dnevni red Saveta bezbednosti pod tačkom razno, iako se nije očekivala bilo kakva odluka.\nPredsednik skupštinskog odbora iračkog parlamenta za odbranu Hakim al Zamili zapretio je vojnim dejstvima ukoliko turski vojnici ne odu u svoju zemlju.\n- Mi ćemo se verovatno vrlo brzo obratiti Rusiji i zatražiti da se direktno vojno umeša u odgovor na postupke Ankare - rekao je Zamili, a irački premijer Hajder al Abadi dao je Turskoj rok od 48 sati koji je istekao u utorak uveče.\nIrak je posebno alergičan na strano vojno prisustvo pošto je godinama bio okupiran posle Drugog zalivskog rata i sada pokušava da u potpunosti povrati suverenitet. Premijer Abadi nedavno je otvoreno odbacio svaku pomisao na razmeštanje američkih kopnenih snaga koje bi se borile sa Islamskom državom. On je takođe odbio da prihvati nekoliko desetina američkih specijalaca koji bi obučavali lokalne milicije u ratu s teroristima, pošto ga Vašington za takvu ideju nije ni pitao.\nŠiiti prete Americi\nAl Abadi za saveznika ima Iran koji se trudi da što više istisne Ameriku iz regiona, ali i mobiliše iračke šiite za borbu s Islamskom državom. Teheran je potez Ankare nazvao "velikom greškom", a komandant brigade iračkih šiita Hadi Amri zapretio je napadima na američke vojnike ako uđu u zemlju, a sada poziva na izbacivanje Turaka.\nTrka do naftnih polja\nAmerički predstavnik Bret Makgerk rekao je da Vašington ne podržava razmeštanje bilo čijih trupa bez saglasnosti Bagdada. Međutim, ruski izvori navode da i Amerikanci prilagođavaju jedan lokalni aerodrom, ali u sirijskom delu Kurdistana, nekoliko kilometara od granice s Irakom.\nAnkara je nameravala da uđe s vojskom u sirijski deo Kurdistana, u nameri da spreči stvaranje autonomije po ugledu na iračku, pošto se boji da će to podstaći ambicije oko 17 miliona Kurda u Turskoj. U tome ju je sprečila ruska intervencija u Siriji, ali i Amerika. Vašington namerava da stigne do sirijskih naftnih polja pre regularne vojske vlasti u Damasku i ruskih kompanija. Kurdi su najbliži naftnim poljima, pa se Vašington uzda da će preko njih ostvariti ciljeve i zato obuzdava Tursku.\nSVET Irak pisao SB UN da pritisnu Tursku\nSVET "NATO da utiče na Tursku da se povuče iz Iraka"\nSVET Turska odlučna: Ne pomeramo trupe iz Iraka!\nSVET "Bagdad bolje da upotrebi silu protiv Islamske države"\nSreda 09.12.2015. 09:16\nAmerika gleda za svaku kap goriva, spremna je na sve !


Osvojite besplatne online kurseve dizajna enterijera i dekoracija - Opcija\n01-06-2018 Lifestyle, Magazin, Pocetna\nSve zainteresovane za uređenje prostora, odnosno dizajn enterijera i dekoracija, obradovaće vijest da je portal DomInfo u saradnji sa kompanijom LINK group obezbijedio besplatne online kurseve iz oblasti dizajna enterijera i dekoracije. \nNa kursu Interior Design & Decoration ćete steći osnove planiranja i dizajniranja unutrašnjosti javnih i privatnih prostora i naučiti da dekorišete prostor u skladu sa savremenim, funkcionalnim i estetskim standardima.\nITAcademy kao dio LINK group ovim kursom pruža odličnu priliku onima koji žele da se usavršavaju i napreduju u ovoj oblasti da postanu konkurentniji na tržištu i da svoje akademsko znanje prošire praktičnim vještinama koje su danas neophodne za rad.\nUkoliko želite da dobijete besplatan kurs Dizajn enterijera i dekoracija potrebno je da pošaljete mejl sa subjectom: Prijava za besplatan kurs Dizajn enterijera i dekoracija i Vaše ime i prezime na adresu [email protected] do 15. juna, a mi ćemo metodom slučajnog odabira izvući tri osobe koje će dobiti pravo da potpuno besplatno pohađaju ovaj kurs.\nUkoliko budete bili jedan od dobitnika, poslaćemo Vam na mejl poklon kod sa kojim ostvarujete pravo na besplatan online kurs. Nakon što dobijeni kod unesete na strani prijave dobićete na mejl sva potrebna uputstva za pohađanje izabranog online kursa.\nPozivamo Vas da se aktivno uključite u razvoj svojih profesionalnih vještina kako biste lakše došli do dobro plaćenog posla. Ukoliko Vas zanimaju neki dodatni kursevi u ovoj oblasti pogledajte šta nam to još nudi ITAcademy na svom  3D Design & CAD odsjeku školovanja.


Magazin online Da li je ovo najgori film ikada?! (VIDEO) - 9 December 2014 - Magazin - Vojvodina Net\nDa li je ovo najgori film ikada?! (VIDEO)\nOstvarenje "Saving Christmas" je sa prosečnom ocenom 1,5 je postalo najgore ocenjeni film u istoriji sajta IMBD\nMožda do sada niste čuli za komediju “Saving Christmas” (Spašavanje Božića), ali možda je i bolje tako, jer ovaj film je postavio neslavan rekord, i na osnovu glasanja na najvećem filmskom sajtu IMDB, proglašen je za najgori film svih vremena sa prosečnom ocenom 1,5 i to na skali od 1 do 10!\nNaravno, uvek postoji mogućnost da je svih 5.185 ljudi koji su ga ocrnili, neobjektivno, da je konkurencija tu umešala svoje prste (ne bi bio prvi put da se tako nešto dogodi), da su vanzemaljci krivi… ili je prosto ostvarenje u kojem glavnu ulogu tumači Kirk Kameron, zaista TOLIKO loše.\nIlustracije radi, naredni najgori film u istoriji IMDB-a ima prosečnu ocenu 1,8, pa vi sami izvucite zaključke. Da sve bude još smešnije, mučeni Kameron je nakon premijere, kada je “Saving Christmas” stigao do ocene 1,3 preko svoje Fejsbuk stranice apelovao na verne fanove da daju svoj glas i podignu prosek u čemu su i herojski uspeli, eto ih na 1,5…\nPogledajte trejler za film “Saving Christmas”


SZO: U Sjevernoj Koreji testirano više od hiljadu ljudi, nema zaraženih – ASinfo Portal\nATLANTA – U Sjevernoj Koreji je na virus korona do sada testirano više od hiljadu ljudi, među kojima nije bilo zaraženih, potvrdio je za CNN predstavnik Svjetske zdravstvene organizacije za ovu zemlju Edvin Salvador.\nU Sjevernoj Koreji je od 16. juna na korona virus testirano 1.211 ljudi i svi rezultati su bili negativni.\nSZO navodi da se testiranje obavlja u 15 laboratorija širom zemlje, dok Centralni higijenski anti-epidemijski institut i dalje ostaje referentna laboratorija.\nSevernokorejske vlasti takođe provjeravaju temperaturu građanima, dok se na svim javnim mjestima, uključujući tržne centre, restorane i hotele, nalaze dezinficijensi.\nInformacije u vezi sa kovid-19 objavljuju se na televiziji, radiju, štampanim medijima, kao i preko razglasa.\nSve obrazovne institucije u ovoj zemlji, uključujući i vrtiće, trenutno se nalaze na produženom ljetnem raspustu koji će trajati tokom naredna dva meseca.\nU karantinu se nalazi 696 osoba, radnika u luci Nampo na zapadnom dijelu obale i na prelazu Sinuiddzu-Dangdong koji se nalazi na granici između Kine i Sjeverne Koreje, rekao je Salvador.\nPorast broj osoba koje se nalaze u karantinu posljedica je povećanog obima robe u luci Nampo i na graničnom prelazu Sinuiddzu-Dangdong. Prioritet u transportu robe dat je lijekovima, vakcinama i medicinskim proizvodima povezanim sa COVID-19, saopštio je predstavnik SZO u Sjevernoj Koreji.\nSjevernokorejski predsednik Kim Džong Un je prošle subote sazvao hitan sastanak, nakon što se jedan dezerter posle tri godine vratio u zemlju, za kojeg se sumnja da je možda zaražen virusom korona, prenijela je državna novinska agencija KCNA.\nMali broj stručnjaka vjeruje da bi Sjeverna Koreja, zemlja u kojoj živi skoro 25 miliona ljudi i koja se graniči sa Kinom, moglo da izbjegne posljedice pandemije, od čijeg je početka zaraženo preko 16 miliona, a umrlo skoro 650.000 ljudi širom svijeta.\nРуски тенк Т-72БЗ: „Смртоносно оружје“ које подсећа на подморницу


KAD SU VOLONTERI OTIŠLI SVE JE STALO: Petrinjsko proleće uzdrmalo lokalnu vlast, građani na ulicama\nPobuna zbog lažnih obećanja\nandrej mlakar\t 24.04.2021. 13:41h\nU Petrinji, u centralnoj Hrvatskoj, na jednoj od glavnih ulica okupili su se mnogobrojni građani nezadovoljni stanjem u tom mestu nakon razornog zemljotresa 29. decembra.\nIz inicijative "Petrinjsko proleće" su objasnili koji su glavni razlozi nezadovoljstva i šta traže od nadležnih, a neimenovana građanka je rekla:\n"Kada su volonteri otišli da je sve stalo."\n"Nakon višekratnih obećanja i dogovorenih sastanaka koji nisu usledili, a bili su nam obećani, želimo da nam se omogući transparentnost informacija, da ne dobijamo poluinformacije. Građani se osećaju nesigurno jer nismo obavešteni o početku obnove i svim našim pravima", kazala je jedna Petrinjka iz inicijative "Petrinjsko proleće", preneo je index.hr.\n"Građani su mogli da se jave i govore o svim svojim frustracijama, nezadovoljstvu, o tome kako je nesigurno hodati ovim gradom. Ruševine ugrožavaju pesake, decu koja prolaze, nema sigurnih koridora. Više puta smo se obratili svima da možemo građanima da prosledimo pravne informacije o svemu onome što zanima građane Petrinje, jer ne želimo da stanovnici i dalje odlaze iz ovog grada", kazala je ona.\n"Svima se čini da je puno gore nego što je bilo 29.12. kada smo doživeli onaj najjači potres, s tim da se ruše neke zgrade, a mi ne znamo kojim redosledom, zatvaraju nam se putevi, krenemo na posao ili u grad i vidimo da je put zatvoren. Nemamo transparentno objavljene informacije", rekla je.\n"Ne mogu da se ne prisetim svih onih silnih volontera, ali nakon što su oni otišli, kao da je sve stalo. Želimo da pozvemo sve merodavne, nadležne, da počnu da se bave poslovima svoje nadležosti i da kažu kada će početi da se obnavljaju domovi i grad", rekla je.\nPOŽAR U ZAGREBU: Vatrogasci evakuisali porodicu sa decom, prizor koji su zatekli u stanu ih je šokirao!


Umetnički konkurs “Postani deo KvART-a”Napravljen uži izbor radova, uskoro imena pobednika - Beograd na vodi\nUmetnički konkurs “Postani deo KvART-a”Napravljen uži izbor radova, uskoro imena pobednika\nGlavni žiri umetničkog konkursa “Postani deo KvART-a” sačinio je uži izbor idejnih rešenja za umetničke radove pristiglih na konkurs. Ova idejna rešenja su trenutno u fazi usklađivanja sa lokacijama na kojima će po završetku izrade umetnički radovi biti postavljeni, a pobednici će uskoro biti objavljeni.\nNa konkurs pokrenut u aprilu 2020. godine prijavio se veliki broj lokalnih umetnika, sa više od 300 elektronskih prijava za 21 lokaciju u okviru Belgrade Waterfront-a. Preliminarnu selekciju idejnih rešenja za umetničke radove napravio je savetodavni žiri, koji su činili kustos Olivera Vukotić, istoričar umetnosti Nikola Šuica i kustos i umetnički konsultant Aleksandra Lazar. Nakon toga, sve prijave je dodatno razmatrao glavni žiri sačinjen od art konsultanata i kustosa iz Dubaija, koji je odabrao 16 idejnih rešenja za umetničke radove koji će biti izvedeni i postavljeni na 16 lokacija u okviru Belgrade Waterfront-a. Izabrana idejna rešenja najbolje odražavaju ciljeve konkursa, kao i ispunjenje konkursnog zadatka da se umetničkoj i lokalnoj zajednici, po završetku izrade umetničkih radova i postavke na predviđene lokacije, pruži najveća vrednost.\nDetalj umetničkog rada “Srce”, autorke Jelene M. Stepanov, jednog od radova koji će biti izvedeni\nNakon preliminarnih konsultacija i na osnovu inicijalnih predloga, naši timovi umetničkih konsultanata u Beogradu i Dubaiju blisko su sarađivali sa umetnicima koji su prošli u uži izbor. Utvrđeni su glavni narativi za Galeriju Belgrade, a zajednički se radi na razvijanju najboljih ideja kako bi bio ostvaren najjači vizuelni efekat. Zajedno se razmatraju detalji, dizajn, materijali, tehničke i kontekstualne specifičnosti svakog rada, da bi se došlo do najboljih rešenja.\nU ovom trenutku pored usaglašavanja svih detalja, radi se i na potpisivanju ugovora sa umetnicima. Ono što nas posebno raduje je činjenica da je jedan broj umetnika već potpisao ugovore i da počinju sa izradom skulptura. Kad budu završene, skulpture će u javne prostore biti postavljane fazno, prateći rokove za završetak građevinskih radova na izabranim lokacijama.\nDetalj: deo rada “Vodeni talisman” autorke Tatjane Jakovljević, jedan od radova koji će biti izvedeni\nPo objavljivanju liste izabranih umetnika, čija će dela biti izrađena i postavljena na predviđene lokacije, biće objavljena i imena pobednika konkursa, koji dobijaju novčane nagrade. Iako su neki rokovi u okviru konkursa bili pomereni zbog pandemije, ponosni smo što smo i u takvim uslovima uspeli da realizujemo ovako veliki projekat. Sigurni smo da će, kad skulpture budu postavljene na predviđene pozicije, svi sugrađani i posetioci biti impresionirani onim što je urađeno u okviru najvećeg domaćeg umetničkog konkursa.\nCeo proces će biti fotografski i filmski dokumentovan, a na samom kraju biće organizovana izložba na kojoj će javnost imati priliku da se upozna sa svih 300 elektronski pristiglih idejnih rešenja, celim tokom i svim fazama ovog, najvećeg umetničkog konkursa u našoj zemlji.\nOd izabranih dela se očekivalo da odgovore na viziju Belgrade Waterfront-a, a to je:\nda iskažu originalnost, zasnovanu na inovativnim kreativnim konceptima i stručnoj upotrebi savremenih materijala i tehnika, kao i da mogu da adekvatno odgovore na nacionalne i međunarodne zahteve;\nda budu predviđena za određene lokacije, odražavajući različite aspekte Beograda I Belgrade Waterfront-a i da stvaraju smislene prostore na lokacijama na kojima su postavljena, pokazujući šire razumevanje srpske kulturne i prirodne baštine i unapređujući izgrađeno okruženje;\nda kreiraju snažan kulturni identitet i dodaju vrednost zajednici, stvarajući osećaj pripadnosti i poboljšavajući kvaliteta života stanara i posetilaca kroz povećanje javnog pristupa, stvaranje novih mesta susreta i unapređenje kvaliteta izgrađenog okruženja;\nda odražavaju širok raspon lokacija, interesovanja i kultura koje postoje u Belgrade Waterfront-u, time stvarajući izuzetan savremeni urbani prostor.


A. J. 7. januara 2021. 10:12\nPravoslavni vernici danas slave Božić po Julijanskom kalendaru – rođenje Isusa Hrista, najradosniji hrišćanski praznik. Uobičajeni božićni pozdrav je: “Hristos se rodi”, a odgovara se: “Vaistinu se rodi”. Prema crkvenim učenjima, ovako se pozdravlja sve od Božića do Bogojavljenja, 19. januara.\nUkoliko ih šaljete, imajte na umu da se Božić piše velikim slovom (“Srećan Božić”), a “božićni praznici” malim (“Srećni božićni praznici!”). Ako pišete “Mir božji, Hristos se rodi”, pravopis dozvoljava i “božji” i “božiji”, a odgovara se sa: “Vaistinu (ili “uistinu”) se rodi”.


DODIK NAJAVIO POVEĆANJE PENZIJA: 'Srbija će nam doznačiti 20 miliona eura za budžet' | Slobodna Bosna\nLider SNSD-a Milorad Dodik izjavio je danas u Banjoj Luci da je Izvršni komitet ove stranke zaključio da je budžet Republike Srpske stabilan, da se izmiruju sve budžetske obaveze, a što je vidljivo iz drugog rebalansa budžeta, koji iznosi 3,636 milijardi KM i viši je od planiranog prvim rebalansom.\n- Redovno izmirujemo sve obaveze, nismo imali smanjenja, imamo stabilne prihode iako postoje određeni problemi uzrokovani virusom korona. Srbija će nam doznačiti 20 miliona eura za budžet Republike Srpske, rekao je Dodik novinarima nakon sjednice Izvršnog komiteta SNSD-a u proširenom sastavu.\nOn je naveo da će od 1. januara penzije u RS-u biti povećane za 3,5 od četiri odsto.\nGovoreći o epidemiološkoj situaciji, Dodik je ocijenio da je ona i dalje kompleksna i da Republika Srpska intenzivno radi na nabavci vakcine protiv koronavirusa, javlja Srna.


Ministar zdravlja i socijalne zaštite Republike Srpske Alen Šeranić pozvao je građane Srpske da tokom novogodišnjih i božićnih praznika sačuvaju sebe i bližnje poštivanjem epidemioloških mjera u vezi sa virusom korona koje su već na snazi, te naglasio da će u prazničnim danima biti učestalije kontrole poštivanja tih mjera.\n"Srpska je i ranije pooštrila mjere kada se prije svih govorilo o porodičnim okupljanjima, a kontrolni organi su imali priliku da se uvjere kako se one sprovode", rekao je Šeranić sinoć za RTRS.\n"Sve su to podržavali Vlada Srpske i Fond zdravstvenog osiguranja koji su se prilagođavali i tim načinima rada, gledajući da podržimo finansijski i kroz određene projekte različitih vrsta usluga, pa smo pravili kovid ambulante i kovid bolnice i izdvojili više od 14 miliona KM na ličnu zaštitnu opremu za sav ovaj period", naveo je Šeranić.\n"Bio je ovo turbulentan period koji dokazuje da smo kontinuirano rasli i davali odgovore na pitanja koja smo imali", istakao je Šeranić.\nOn je dodao da je planirana postkovid rehabilitacija pacijenata rezultat rada cijelog sistema, te da se razmišlja i o projektu mentalnog zdravlja zahvaljujući saradnji sa Udruženjem psihologa.\nGovoreći o vakcinaciji protiv virusa korona i o tome ko može da odluči koju će vakcinu građani primati, Šeranić je naveo da će vakcinacija biti preporučena u skladu sa zakonom.\n"Ovo je vrsta vakcine koja se daje u dvije doze i koju god dobijemo biće vakcina koja je bezbjedna, efiksana i kvalitetna i sa tog aspekta ne treba da brinemo", rekao je Šeranić i naglasio da je efikasnost vakcine veća od 90, do 92 odsto, pa i više.


Licemeri: SZS ne smetaju izborni uslovi srpskih dželata\n22.08.2019. 00:14h 21.08.2019. 21:35h\nSuludo: Dok tvrde da su u centralnoj Srbiji loši izborni uslovi, Savez za Kosovo, ogranak Saveza za Srbiju, bez ikakve pobune i posebnih izbornih zahteva izaći će na izbore na Kosovu i Metohiji\nSavezu za Srbiju, sa Draganom Đilasom, Boškom Obradovićem i Vukom Jeremićem na čelu, više odgovaraju odlazeći kriminalni premijer tzv. nezavisnog Kosova Ramuš Haradinaj i predsednik Hašim Tači nego aktuelna vlast u Srbiji predvođena predsednikom Aleksandrom Vučićem.\nNaime, SZS preti bojkotom parlamentarnih izbora u centralnoj Srbiji, tvrdeći da su izborni uslovi loši, dok će bez ikakve pobune i posebnih izbornih zahteva njihov ogranak Savez za Kosovo izaći na izbore na KiM, koji će biti krajem septembra ili u prvoj nedelji oktobra.\nfoto: Beta/Armenija Zajmi Bešević, Dragana Udovičić\nSagovornici Kurira ocenjuju da su to dvojaki standardi, licemerstvo, a složni su i da su izborni uslovi na Kosovu pod Haradinajevim i Tačijevim vođstvom katastrofalni!\nDirektor Kancelarije za KiM Marko Đurić kaže za Kurir da je SZS opozicija Srbiji i njenim državnim interesima. - Odluka nekih od članica tog saveza da bojkotuju izbore u Srbije izraz je političke bezidejnosti i suštinske antisistemske prirode dela opozicije u Srbiji. Zanimljivo je da nisu ostavili ni trunku sumnje da li će izaći na izbore u našoj južnoj pokrajini, jer njima je to prilika za stvaranje konfliktne atmosfere u društvu, a u kontekstu naše južne pokrajine, to znači konflikta među Srbima. U našoj južnoj pokrajini SZS preko grupice svojih aparatčika deluje kao Savez za Kosovo, ne kao za Kosovo i Metohiju - kaže Đurić i dodaje da oni sebe vide kao budućeg političkog činioca na nezavisnom Kosovu.\nKsenija Božović (GI SDP) navodi da su izborni uslovi na KiM katastrofalni. - Nema ni slobode ni demokratije, uslovi su katastrofalni. Mogu da pričaju da su korektni, ali je to netačno. Za 19 meseci, koliko je prošlo od ubistva Olivera Ivanovića, imali smo dva izborna procesa, a njegov ubica još nije nađen - podseća Božović.\nPolitikolog Jelena Vukoičić ocenjuje da je politika SZS koju vodi na KiM antidržavna. - Njima više odgovara Ramuš Haradinaj nego politika Beograda. Hoće na svaki način da sapletu Srbiju i iznad svega su im lični i stranački interesi, a ne državni. Ispada kao da su u direktnoj saradnji sa albanskim političarima, i to udruženi protiv Srbije - kaže Vukoičićeva.\nPotpredsednik Srpske liste Igor Simić ističe da SZS pokušava da dobije poene u javnosti zbog odluke da ide na izbore na KiM. - Ta odluka je ogolila namere Đilasa, Jeremića, Rade Trajković i ostalih. To je pokušaj ovih promotera kosovske nezavisnosti da pred stranom javnosti steknu poene, sa željom da kosovske izbore i Kosovo promovišu kao demokratske, a Srbiju i njen međunarodni položaj ugroze na radost neprijatelja srpskog naroda - kaže Simić.\nODLUKA O IZBORIMA DANAS\nU Prištini bi danas, kako je ranije odlučilo predsedništvo kosovske skupštine, trebalo da bude održana vanredna sednica na kojoj će se odlučivati i o raspuštanju tog tela, što će otvoriti put za raspisivanje vanrednih parlamentarnih izbora. Za odluku o raspuštanju parlamenta potrebna je dvotrećinska većina, tj. 80 od ukupno 120 poslaničkih glasova. Mogući datumi za održavanje izbora su 29. septembar ili 6. oktobar.\nNJIH ZANIMA BIZNIS DRAGANA ĐILASA\nJoš jedan primer licemerstva dolazi i od Nebojše Zelenovića, gradonačelnika Šapca i člana SZS, koji se nijednog trenutka nije izjasnio da li će bojkotovati izbore i u Šapcu, u kom je na vlasti. Predsednik Izvršnog odbora SNS Darko Glišić kaže za Kurir da će biti nelogično da se bojkotuju izbori u Loznici, a ne u Šapcu. - Reč je o običnim licemerima. Njih ne zanimaju izborni uslovi, već biznis uslovi Dragana Đilasa i da ih neko dekretom postavi na vlast. Videćemo šta će Zelenović izabrati između Đilasovog biznisa i fotelje gradonačelnika Šapca, za koju se intimno vezao. Svakako da je smešno da idete na izbore u Šapcu, a bojkotujete ih u susednoj Loznici - kaže Glišić.\nKAKO SEJU, TAKO ĆE DA ŽANJU NA IZBORIMA\n- Kakva je to opozicija koja svakim svojim stavom radi protiv sopstvenih građana. Svađaju se sa saobraćajnim znakovima, sa izgrađenim auto-putevima, novim aerodromima. A šta je njihov program? Da budemo bez puteva, bez pruga, bez mostova, novih radnih mesta. Kako seju, tako će da žanju kada dođu izbori.\nUSLOVI KRIMI HARADINAJA\n- Oni imaju strah od loših izbornih rezultata i sve ovo im je traženje alibija. Naročito je neprincipijelno ako učestvuju na izborima na Kosovu pod uslovima krimi Haradinaja.\nODRŽAN OKRUGLI STO VLASTI I OPOZICIJE: Đilas izbegao skup, SZS i dalje za bojkot izbora\nTAČI SE SASTAO SA PREDSEDNICOM CIK-A: Sve tehničke, profesionalne pripreme za izbore moraju biti izvršene\nPRIŠTINA SUTRA ODLUČUJE O VANREDNIM IZBORIMA: Tači razgovarao o datumu održavanja, neizvesno da li će biti u septembru ili oktobru\nDragan ĐilasRamuš HaradinajizboribojkotSavez za SrbijuSavez za KosovoMarko ĐurićKosovo i Metohija


Tokom pandemije u BiH uvezen najskuplji automobil - Istok\nDok kriza koju je izazvala epidemija korona virusa drma većinu građana, u BiH ima i onih koji su spremni da iskeširaju pravo bogatstvo za neki svoj prohtjev.\nTako je u BiH, i to kad je korona virus već uveliko stigao i kod nas, uvezen najskuplji četvorotočkaš godinama unazad, koji košta oko 622.000 KM!\nRiječ je o “ferariju 488 PISTA (Tip F142)”, vrijednosti 531.985 maraka, dok su uvozne dadžbine iznosile 90.459 KM, podaci su Uprave za indirektno oporezivanje BiH.\nCijena ovog auta je, otprilike, ekvivalentna 650 prosječnih plata, što znači da biste morali raditi 54 godine da skupite taj novac, ili čak 1.600 prosečnih penzija u Srpskoj.\nNa drugom mjestu najskupljih automobila uvezenih tokom epidemije jeste “lamborgini Tip: URUS” koji je koštao 466.661 KM, a dadžbine su iznosile 79.417 KM.\nMnogi misle da je jedina prašuma u Bosni i Hercegovini Perućica, koja se nalazi u okviru Nacionalnog parka Sutjeska. Međutim, to je samo dio istine. ... Read More\nBosna i Hercegovina je 2002. godine potpisala povelju evropske inicijative “U grad bez automobila” i od tada se u mnogim bh. gradovima raznim akcijama svake ... Read More\nNEWER POSTUpad u galeriju u Zemunu: Uništeni radovi i kontroverzni crtež bebe sa sekirom u glavi /video/\nOLDER POSTKako je ćirilica postala „najsavršenije pismo na svetu“


REDOVNI SASTANAK MJEŠOVITE KOMISIJE\nRedovni sastanak Mješovite komisije za praćenje sprovođenja Ugovora o uređenju odnosa od zajedničkog interesa između Vlade Crne Gore i Jevrejske zajednice u Crnoj Gori, a koji se održava dva puta godišnje, održan je u utorak, 20. 12. 2016. godine u prostorijama Jevrejske zajednice Crne Gore. Sjednici su prisustvovali predstavnici Ministarstva za ljudska i manjinska prava i Ministarstva prosvjete i predstavnici Jevrejske zajednice Crne Gore. Predstavnik Ministarstva kulture je otkazao učešće na sastanku zbog hitnosti prisustva na drugom sastanku u isto vrijeme.\nNa sastanku su razmotrena sljedeća pitanja:\nDa se imenuje predstavnik Ministarstva kulture, kao i da da se izbjegava delegiranje predstavnika i smanji odsustvo, odnosno da se uvede obaveznbo prisustvo sastancima Mješovite komisije;\nDa se pristupi realizaciji predloga koji je još ranije usvojen - u nastavu srednjih škola uvesti holokaust kao nastavnu metodsku jedinicu, makar sa nekoliko časova, ili predčasova. Ovo treba osmisliti ne samo za srednje škole nego i za završne razrede osnovne škole;\nDa se završi postupak zaštite Tore kao kulturnog blaga Crne Gore sa Ministarstvom kulture, nadležnim za rješavanje ovog pitanja.\nObilježavanje dana holokausta dogovoriti za april mjesec kada se isti obilježava u Izraelu i Dijaspori, u znak sjećanja na hrabru pogibiju učesnika ustanka u Varšavskom getu 1943 godine. ( U vezi sa ovim predlogom vidjeti sa školama iIi Univerzitetom CG).\nPromovisti rad/upotrebu biblioteke Jevrejske zajednice Crne Gore, koja ima brojne naslove iz oblasti istorije, filozofije, manje iz beletristike, a ima i arhivske građe. Upoznati đake i studente sa sadržajem biblioteke, uz pomoć Ministarstva prosvete, direktnim kontaktiranjem Univerziteta CG, kao i Centralne narodne biblioteke.


"Orlovi" trijumfalno završili prvu fazu priprema za SP - Sportske.net\n"Orlovi" trijumfalno završili prvu fazu priprema za SP\nPrvu fazu priprema za predstojeće Svetsko prvenstvo u Tunisu rukometna reprezentacija Srbije okončala je trijumfom nad Tunisom u Smederevu.\nFoto: pol2016.ehf-euro.com/Uros Hocevar\nRukometaši Srbije pobedili su večeras u Smederevu selekciju Tunisa sa 29:25 (12:12), u pripremnoj utakmici za Svetsko prvenstvo u Nemačkoj i Danskoj.\nNajefikasniji u ekipi Srbije bili su Vukašin Vorkapić i Lazar Kukić sa po četiri gola. Golman Svetislav Verkić imao je šest odbrana, a Dejan Milosavljev pet.\nReprezentativci Srbije nastaviće pripreme 1. januara, a 4. i 5. će igrati dve utakmice sa Makedonijom u Skoplju. Srpski tim će 9. januara krenuti u Berlin, gde će na Svetskom prvenstvu igrati u Grupi A sa domaćom selekcijom, Rusijom, Francuskom, Brazilom i Korejom.\nPrvu utakmicu na Svetskom prvenstvu u Danskoj i Nemačkoj rukometaši Srbije igraće 11. januara protiv Rusije.\nPrvi saradnik selektora Nenada Peruničića u stručnom štabu, Nedeljko Jovanović rekao je da je večeras ostvarena važna pobeda, posebno posle niza poraza u pripremnim utakmicama.\n"Bilo nam je mnogo značajno jer smo imali tri utakmice u ovom sastavu, (Belgija, Švajcarska i Tunis) u kojima smo izgubili. Bilo je potrebno ovo da se desi da ne bismo ušli u kolosek gubljenja utakmica. Ne smemo da se mirimo s tim. Moramo da se borimo", rekao je on.\nNekadašnji reprezentativac naveo je da ekipa ne može mnogo da obećava pred početak takmičenja, pošto je u izuzetno teškoj grupi.\n"Potrebno je vreme, žrtva će biti na nivou rada i utakmica. Biće grešaka i gubljenja, ali ono što možemo da obećamo je da ćemo Nenad i ja preneti naše znanje. Ako to bude mali korak u oporavku srpskog rukometa, bićemo jako zadovoljni", dodao je Jovanović.\nGolman Svetislav Verkić rekao je da je ekipa protekle nedelje dobro radila i da su igrači došli potrošeni posle teške polusezone, ali da ima kvalitet.\n"Ova ekipa je večeras pokazala da ima kvalitet i karakter, odnosno, da srpska javnost ima čemu da se nada na Svetskom prvenstvu", ocenio je Verkić.\n(Ne)očekivano, najbolji rukometaš Evrope ponovo u selekciji Srbije?\nNovi selektor o kvalitetima Srbije: "Samo pogledajte najbolje evropske timove..."\nZvanično, Srbija dobila novog selektora!\nSrbija još nema novog selektora, ali bi mogla da ga dobije u petak!\nImamo čemu da se nadamo, Srbija MOŽE na Svetsko prvenstvo!


POZITIVNA SRPSKA - Zajednički u spasavanje Trebinja | Trebinje Live\nPOZITIVNA SRPSKA - Zajednički u spasavanje Trebinja\nGradski odbor pokreta "Pozitivna Srpska" Trebinje pozvao je sve građane koji žele da učestvuju u njihovom konceptu razvoja grada, zasnovanom na pozitivnim idejama i rješenjima, da im se priključe i da zajedno "spašavaju grad", bez podjela i sukoba.\n"Permanentno trajanje izborne kampanje tokom mandatnog perioda, uzajamne teške optužbe i dovođenje građana na ivicu međusobnog sukoba, zahtijeva hitno reagovanje svih, koji žele dobro Trebinju", navodi se u saopštenju ovog pokreta.\nU saopštenju se dodaje da Gradski odbor pokreta "Pozitivna Srpska" u Trebinju\nozbiljno pristupa problemima i užurbano radi na izradi strategije razvoja grada i načina normalnog funkcionisanja.\nU ovom odboru ističu da je neophodno što hitnije dati odgovore na pitanja koja u proteklih dvadeset godina opterećuju Trebinje i ne dozvoljavaju mu da ide naprijed u budućnost.\n"Mi ćemo ponuditi odgovore i rješenja sa timom stručnih, odgovornih ljudi, koji vole ovaj grad i nemaju hipoteku stranačke pripadnosti", navodi se u saopštenju.


Direktor Simensa hvali nove podsticajne mere Vlade Srbije › Made-in-Germany.rs\nDirektor Simensa hvali nove podsticajne mere Vlade Srbije\nKomentarišući nove podsticajne mere Vlade Srbije za zapošljavanje mladih i najavljene izmene zakona u cilju efikasnijeg poslovanja, generalni direktor Simensa u Srbiji Udo Ajhlinger je rekao da je „vlada poboljšala privredni ambijent i, takoreći, prostrla veliki crveni tepih za strane direktne investicije“.\nAjhlinger je podsetio da je u prethodne četiri godine Privredna komora Srbije (PKS) u saradnji sa vladom dosta uradila na kreiranju dobre atmosfere za privlačenje investitora i dodao da su tome doprinele i nemačke kompanije u Srbiji. On je pohvalio najavu vlade da će od 1. januara 2020. godine, kompanije koje budu povećavale broj zaposlenih i zapošljavale lica koja nisu bila u radnom odnosu u 2019. godini, biti oslobođene plaćanja 70 posto poreza na zarade i doprinose za osiguranje u određenom periodu.\n– Upravo obezbeđivanjem određenih benefita za kompanije one se mogu podstaći da zaposle radnike koji treba da imaju socijalno osiguranje i budu uvedeni u sistem, umesto što zbog paušalnog oporezivanja angažuju preduzetnike. Stabilna nemačka privreda je zasnovana na malim i srednjim preduzećima koja su temelj ekonomije, pa je posebno važno da sektor malih i srednjih preduzeća bude baza privrede u vreme ekonomskih kriza, kada su velike kompanije naročito izložene udarima i ne mogu da zapošljavaju – kaže Ajhlinger, a prenosi agencija Tanjug.\nZa privredni ambijent Srbije direktor Simensa kaže da se samo po makroekonomskim pokazateljima zemlje može zaključiti da Vlada Srbije ima prostrt veliki crveni tepih za strane direktne investicije, što je jedan od glavnih “drajvera” i za rast BDP-a.\n– Inflacija je prilično pod kontrolom, stopa zaposlenosti se povećava, plate se uvećavaju i stabilzuju i na markoekonomskom nivou nema nekog velikog domaćeg zadatka koji treba uraditi. Takođe, dugovi su smanjeni i postoji suficit u budžetu, pa su po tim pitanjima postiguti izvanredni rezultati čak i na evropskom nivou. To je dobar znak za kompanije koje dolaze iz Nemačke i EU da ulažu ovde. To je vrsta lakmus testa i barometar učinka vlade, što se vidi i po broju renomiranih stranih kompanija – rekao je Ajhlinger i dodao da je lično učestvovao u dovođenju mnogih investitora u Srbiju.\nPredlog novih vladinih mera bi podrazumevao izmene Zakona o porezu na dohodak građana i Zakona o doprinosima za obavezno socijalno osiguranje, kojim bi se obezbedili poreski posticaji za nova zapošljavanja u kompanijama koje povećavaju broj radnika, uključujući i zapošljavanje mladih koji tek izlaze na tržište rada, kao i pravna sigurnost u pogledu poresko-pravnog tretmana prilikom angažovanja preduzetnika paušalaca.\nKompanije koje budu povećavale broj zaposlenih i zapošljavale lica koja u 2019. nisu bila u radnom odnosu 1. januara će biti oslobođene plaćanja 70 posto poreza na zarade i doprinose za PIO, a ta mera će se najviše odnositi na građane koji u protekle dve godine nisu boravili u Srbiji, a kojima se, ukoliko se vrate i zaposle u Srbiji, umanjuje osnovica za obračun poreza i doprinosa u trajanju od narednih pet godina. Ova mera će se odnositi na zapošljavanje studenata, predzuetnika paušalaca i nezaposlenih lica bez obzira da li su prijavljeni kod NSZ.\nVladini podsticaji bi se odnosili na građane koji su bili nezaposleni u periodu od 1. januara 2019. do 30. aprila 2020. pod uslovom da se zaposle do kraja 2020. godine, kao i na preduzetnike koji nisu bili u radnom odnosu tokom 2019. godine, pod uslovom da stupe u radni odnos do 30. aprila 2020. godine.\nDruga mera bi se odnosila na takozvani test samostalnosti preduzetnika, koji će od 1. januara biti uveden izmenom člana 85. Zakona o porezu na dohodak građana, jer poslodavci umesto zaposlenih, iz poreskih razloga, angažuju preduzetnike, najčešće one koji se paušalno oporezuju.\nNa ovaj način će se ustanoviti da li je neko angažovan kao pravi preduzetnik ili kao zamena za zaposlenog, zbog čega će se proveravati da li neko pretežni nivo prihoda ostvaruje od jednog klijenta i njegovih povezanih lica, da li od poslodavca zavsi kada će preduzetnik koristiti godišnji odmor, da li za rad koristi prostorije i opremu poslodavca ili da li poslodavac organizuje stručno usavršavanje za preduzetnika.\nNemačka popušta restriktivne mere od ponedeljka\nUtanačen iznos članarine u PKS za 2020.\nIz Simensa odlazi 6.900 radnika\nSeverna Rajna Vestfalija traži dobavljače iz Srbije\nOd MiG na 27/09/2019 / AKTUELNO / Ostavite komentar\nU Prokuplju otvoren Centar za obuku CNC operatera\nU Izbištu otvorena vetroelektrana Košava 1


Predsednik Vučić pratio vojnu vežbu na Pešteru u društvu 240 junaka sa Košara - Portal035\nNa Privremenom poligonu “Pešter“ danas je održana združena taktička vežba u okviru serije vežbi Vojske Srbije „Munjeviti udar 2021“.\nU vežbi su učestvovale Jedinice Kopnene Vojske, Ratnog vazduhoplovstva i protivvazduhoplovne odbrane, 72. brigade za specijalne operacije i 63. padobranske brigaade.\nPredsednik Aleksandar Vučić izrazio je posebnu zahvalnost herojima sa Košara za to što su danas prisustvovali vojnoj vežbi “Munjeviti udar” na Pešteru i poručio da su oni svojom borbom doprineli da danas Srbija ima neuporedivo snažniju vojsku. Kako je kazao, nakon vežbe, danas je na Pešteru prisustvovalo 240 junaka sa Košara među kojima i sedmorica koji su bili na Košarama, a sa teritorije Crne Gore\nVežba je prikazala odlučnost i vatrene mogućnosti snaga Vojske Srbije za odgovor na izazove, rizike i pretnje po bezbednost države, sadejstvo združenih snaga u izvršavanju složenih vatrenih zadataka i kriznih situacija i borbene mogućnosti sredstava u naoružanju VS iz razvojnog programa Ministarstva odbrane.\n“Posebna zahvalnost našim junacima sa Košara koji su danas sa nama ovde. Video sam i sreću i zadovoljstvo na njihovim licima što je danas njihova vojska neuporedivo snažnija. Nastavićemo da ulažemo u našu armiju, da bismo mogli našu zemlju i naš narod da odbranimo, ništa više od toga.” izjavio je predsednik Republike Srbije Aleksandar Vučić.